description: USA vabariiklaste presidendikandidaat Donald Trump on olnud kaks korda abielus, kolmas abielu kestab seni ning tal on viis last ja kaheksa lapselast.

title: Kes kuuluvad Donald Trumpi klanni?

maintext:
USA meedia ja Wikipedia teatel pärineb Donald Trump suurest, viielapselisest perest, olles noorim laps. Donald Trumpi vanemad olid Frederick Trump (1905 - 1999) ja Mary Anne McLeod (1912 - 2000), lisaks Donaldile oli neil veel tütar Maryanne, poeg Frederick Jr, tütar Elizabeth ja poeg Robert.
Donald Trumpi isapoolne perekond pärineb Saksamaalt ja emapoolne Šotimaalt.
Trump abiellus oma praeguse naise, Sloveenia päritolu endise modelli Melania Knaussiga 2005. aastal. Nad kohtusid esmakordselt 1998. aastal New Yorgi moenädalal, kui Trump oli veel oma eelmise naise, näitlejanna Marla Maplesiga abielus, kuid nad elasid eraldi.
Melania Knauss töötas enne proua Trumpiks saamist Pariisis, Milanos ja New Yorgis modellinna.
Donald Trumpil ja ta kolmandal naisel on kümneaastane poeg Barron, Melania Trump sai USA kodakondsuse samal aastal, mis poeg sündis. Barron Trumpi emakeel on inglise keel, kuid ta räägib hästi ka sloveenia keelt. Malenia Trump on mitmes intervjuus nimetatnud oma poega mini-Donaldiks, kuna talle meeldib samuti kanda ülikonda nagu ta isa kannab.
Melania Trump on oma mehe valimiskampaania ajal paaril korral ajakirjanduse hammaste vahele jäänud. Esmalt teatades, et tal on kodus kaks poissi, kellest üks on poeg ja teine abikaasa ning siis esileedi Michelle Obama kõne plagiaadiga.
Donald Trumpi vanim laps on 38-aastane Donald Trump junior, kelle ema on Tšehhi päritolu modell Ivana Trump. Paar oli abielus 1977 – 1992 ja sai kolm last: Donald Jr-i, Ivanka ja Ericu.
Donald Jr on oma isa firma Trump Organizationi asejuht ning isa eeskujul tõmbab teda kaunite naiste poole, sest ta abikaasa on endine modell Vanessa Haydon. Paaril on viis last: Kai, Chloe, Donald, Tristan ja Spencer.
35-aastane Ivanka Trump on Donald Trumpi vanem tütar, kes töötab samuti isa firmas ja on töötanud ema eeskujul modellina.
Ivanka Trump on abielus ärimees Jared Kushneriga ning neil on kolm last: Arabella, Joseph ja Theodore.
32-aastane Eric Trump töötab samuti isa firmas ja on abielus CBS kanali produtsendi Lara Yunaskaga.
Donald Trump saab enda sõnul oma esimese naise Ivanaga väga hästi läbi, naine on aidanud tal avalike esinemiste jaoks kõnesid koostada.
Trumpi teine naine oli näitlejanna Marla Maples, kellega ta abiellus 1993. aastal. Liidust sündis tütar Tiffany, kes on nüüd 22-aastane. Kui Donald ja Marla Trump 1999. aastal lahku läksid, siis kolis tütar Tiffany koos emaga Californiasse.
Tiffany Trump, kes sai eesnime juveelifirma Tiffany järgi, lõpetas sel aastal Pennsylvania ülikooli, ta on teinud kaastööd moeajakirjale Vogue ja töötanud modellina.
Kogu Trumpide suguvõsa on Donald Trumpi tema kampaania ajal toetanud. Tütar Ivanka Trump pidas valimiskampaania lõpufaasis New Hampshire’is kõne, milles teatas, et ta isa valimisel ei pea ameeriklased pettuma.
Kui demokraatide kandidaati Hillary Clintonit paluti ta rivaali, vabariiklase Donald Trumpi kohta öelda midagi positiivset, tõi ta esile Trumpide suure kokkuhoidva pere.
«Donald Trumpil on suurepärased lapsed, kes on haritud ja perekonnale pühendunud ning see räägib üsna palju Donaldi kohta,» teatas Clinton.


description: USAs toimunud presidendivalimised võitis vabariiklaste kandidaat Donald Trump, kes sai rohkem valijameeste hääli, kui vajalik oleks olnud ehk üle 270.

title: Sotsiaalmeedias reageeriti Trumpi võidule uute meemidega

maintext:
Sotsiaalmeedias reageeriti Trumpi võidule kohe, hakkasid levima uued meemid, milles räigete seisukohavõttudega kuulsust kogunud 70-aastast Trumpi pilatakse.
Paljud ameeriklased ähvardasid, et kui Trumpist saab president, siis nad kolivad naaberriiki Kanadasse. Nüüd ilmus Twitterisse pilt, millel on USA passid ja Air Canada lennuk, mis sellele viitavad ning tekst «By, By USA».
Oli ka neid, kes viitasid menufilmile «Home Alone 2: Lost in New York», milles Donald Trump mängib hotelliomanikku, kes juhatab peategelast Kevin McAllisteri kehastanud Macaulay Culkinile teed.
Trumpi pooldaja kirjutas: «Ma ei mäleta, et Hillary Clinton oleks aidanud New Yorgi hotellis Kevinit, nagu seda tegi Donald Trump».
Veel viidati Trumpi võidu puhul Justin Bieberi hittpalale «Where are you now that I need you» ja juures oli demokraadist kandidaadi Bernie Saundersi pilt.
Ühes tviidis oli USA lipp ja lihtne lause «Kui ma oleksin aus, siia tunnistaksin, et juhtunu on kohutav».
Oli veel üks Trumpi võidu järgne soovitus: «Jooge. Jätkake joomist».
Donald Trumpi võrreldi Põhja-Korea diktaatori Kim Jong-uniga, et ka Trumpist võib saada ainuvalitseja.
Veel üks sotsiaalmeedia kasutaja teatas, et tegelikult on ükskõik, et Donald Trump valimised võitis, sest Hillary Clinton oleks olnud samasugune «maailmalõputooja».
Twitteris soovitati järgmistel valimistel 2020 end kandidaadina üles seada räppar Kanye Westil, kes olevat koos Kardashianite suguvõsaga Valge Maja jaoks sobivad.
Sotsiaalmeedias oli mitmeid viiteid kuulsatele filmi- ja animafilmistseenidele, milles peategelase asemele on pandud Trump. Mitmel pildil on ta mosleminaisena, kuid ka mehhiklasena, lesbina, relvaga kauboina ja politseinikuna.
Donald Trumpist saab USA 45. president, samas on ta oma äärmuslike seisukohtadega paljud välja vihastanud, kaasa arvatud vabariiklased, kelle kandidaat ta oli.
Twitterit vaata siit.

fasttext_language: et


authors:
Inna-Katrin Hein
Foto

description: USA vabariiklaste presidendikandidaat Donald Trump teatas valimiskampaania ajal, et kavatseb Põhja-Ameerika kõrgeima mäe ümber nimetada, andes talle vana nime tagasi.

title: Põliselanikud kardavad, et Donald Trump nimetab Alaska mäe ümber


description: Ameeriklasest režissöör Quentin Tarantino teatas eile San Diegos filmikonverentsil esinedes, et ta teeb veel ühe filmi, mis on tema viimane, kümnes linateos.

title: Quentin Tarantino: kümnes film on viimane

maintext:
53-aastane Tarantino on seni teinud üheksa filmi, millest enamik on olnud menukad, edastab Variety.
«Loodan, et mind peetakse pärast minu filmikarjääri lõppu edukaks filmitegijaks, kuid mitte ainult režissööriks, vaid suureks kunstnikuks,» teatas Tarantino.
Tarantino filmograafiasse kuuluvad järgmised filmid: «My Best Friend’ s Birthday» (1987), «Reservoir Dogs» (1992), «Pulp Fiction» (1994), «Jackie Brown» (1997), «Kill Bill» vol 1 (2003), «Kill Bill» vol 2 (2004), «Inglorious Basterds» (2009), «Django Unchained» (2012) ja «The Hateful Eight» (2015).
Kui võtta «Kill Bill» ühe filmina, siis on Tarantinol kokku kaheksa filmi ja tal on teha veel kaks filmi, enne kui kümme täis saab.
Tarantino on tuntud sellepoolest, et ta on lisaks lavastajaks olemisele ka oma filmide produtsent ja näitleja.
Tarantino kõige esimest filmi «My Best Friend’s Birthday» tabas katastroof, sest 70-minutilisest filmist jäi pärast tulekahju alles vaid 36 minutit. Seda on aegajalt näidatud filmifestivalidel. Selles filmis üritab noormees oma sõbra sünnipäeval kõiki lõbustada, kuid iga katse lõpeb katastroofiga.
Tarantino läbilöögifilmiks kujunes linateos «Reservoir Dogs», mis kujutab läbikukkunud juveeliröövi ning milles näeb mängimas Harvey Keitelit, Tim Rothi, Steve Buscemit ja Michael Madsenit.
Tarantino lemmik naisstaariks on Uma Thurman.
Mis puudutab «Kill Bill» filme, siis režissööri teatel plaanis ta seda alguses ühe filmina, kuid kuna head materjali oli palju, siis tuli see jagada kaheks.
Tarantino on lisaks oma filmidele osalenud veel teiste režissööride projektides ning teinud isegi teleseriaali.
1995. aasta filmis «Four Rooms» on tema lavastatud osa «The Man from Hollywood», 2005. aasta filmis «Sin City» oli ta külalislavastaja ning 2005. aastal oli ta külalisstsenarist ja lavastaja menuseriaali «CSI: Crime Scene Investigation» osal «Grave Danger» vol 1 ja 2.


description: Muusik Jaan Tätte tunnistas saates «Kolmeraudne», et suurte suvetuuride peale ta enam ei mõtle.

title: Jaan Tätte: minu aeg sai kuidagi väga äkki otsa

maintext:
«Käisin siin ja seal ja nägin, et see minu aeg sai kuidagi väga äkki otsa. Ei ole niimoodi, et tuled ja... Ikka loodad, et saalis on mõni inimene ka,» muigas Tätte ja kinnitas, et sellist asja pole tal siiski ette tulnud, et tal ühtegi inimest saalist pole olnud.
«Ühel hetkel saad aru, et vähe rahvast on. Terve see suvi, kui ma tegin mingi kümme kontserti. No vihma ka sadas muidugi,» lohutas ta ennast.
Ehkki Tätte lubas viis aastat muusikast eemal olla, annab ta ikka aastas paarkümmend kontserti.
«Kutsutakse palju, aga kõige agaramad saavad mind kohale lõpuks,» selgitas Tätte, mis teda laulma ajab.
Tätte avalikustas ka, et ta kirjutab hetkel kahemehenäidendit ning kui see ükskord lavale jõuab, teeb selles kaasa ka Marko Matvere.


authors:
Inna-Katrin Hein
Panther Media Scanpix

description: Kasahstanist Kaspia mere idakaldalt leiti 1500 aasta vanune kivikompleks, mille ehitajateks võivad olla nomaadihõimud, eelkõige hunnid.

title: Kaspia mere ääres leiti kivist kompleks, mille võisid ehitada hunnid

maintext:
Kompleksis, mis laiub 120 hektaril, asub mitmeid, nii arhitektuurilt kui otstarbelt erinevaid ehitisi, edastab Live Science.
Venemaa teaduste akadeemia arheologide Andrei Astafjevi ja Jevgeni Bogdanovi teatel on kõige väiksemad ehitised neli korda neli meetrit ja kõige suuremad 34meetrit korda 24 meetrit.
Arheoloogide sõnul on kõik ehitised tehtud ükteise peale pandud kividest, osa hooneid meenutavad Briti saare kuulsat megaliitehitist Stonehenge’i. Osadel hoonetel on relvi ja loomi kujutavad graveeringud.
Kõige tähelepanuväärsemaks leiuks on sadul, mis on osaliselt hõbedast ja millel on metssiga, kitsi ja oletatavalt lõvisid kujutavad pildid.
Arheoloogid jõudsid kummalise kivikompleksi jälile tänu kohalikule aardekütile, kes leidis metallidetektori abil hõbedaga kaunistatud sadula tükke ja teisi objekte.
Fjodor Ahmatulin otsis 2010. aastal aardeid Mangÿshlaki poolsaarel Altÿnkazganis, mis on Kaspia mere idakaldal, ta viis leitud objektid Aktaus töötanud arheoloogile Astafjevile.
Astafjev ja ta kolleeg Bogdanov läksid aardeküti leiupiirkonda uurima ja leidsid kivist hoone jäänuse.
«Kahjuks oli 2010. aastal seal olukord selline, mis ei võimaldanud suuri väljakaevamisi läbi viia, kuid 2014. aastal oli see juba võimalik ning me tegime seal väljakaevamisi,» teatasid arheoloogid.
Astafjevi ja Bogdanovi sõnul viitab ehitiste ehitusviis, et nende tegijateks on nomaadid.
Hõbetatud sadula disain ja kujundus on sellised, mis pärinevad perioodist, mil Rooma impeerium hakkas kokku varisema. Sel ajal liikusid hunnide hõimud Aasias ja Euroopas, vallutades uusi alasid.
Arheoloogide arvates oli hõbetatud sadula omanik hõimu- või militaarjuht, sesst sadulal on «tamgas» sümbol, mis viitab juhile.
Ei ole teada, millal, kes ja miks selle sadula kivihoonesse jättis, võimalik et tegemist oli rituaali või matmiskombega.
Sellesse kivihoonesse oli maetud ka inimene, kelle skelett leiti väljakaevamistel. Skeletiuuring näitas, et see inimene suri mitu sajandit pärast sadula kivistruktuuri jätmist.
Bogdanovi sõnul loodavad nad hilisemate väljakaevamistega saada uusi andmeid kivikompleksi ehitajate ja sadula omaniku kohta.
Hunnid olid Sise-Aasiast pärit karjakasvatajate rändhõimud, oletatavalt mongoliidset rassi ja nad kõnelesid turgi keelte hulka kuuluvat keelt. Nende algne asuala oli Põhja-Hiinas, kust nad sajandite jooksul teistesse paikadesse ümber asusid.


description: Sõidate rahulikult linnas või maantel ja ühtäkki lendab teie auto esiklaasi kivi. See ei pruugi olla suur, kuid esiklaasi jääb siiski mündi suurune täke. Sõitu see ei sega ja lööte käega. Ikka juhtub, mis teha! Tegelikult tuleks siiski suht kiirelt otsida üles lähim autoklaaside parandamisele spetsialisserunud firma, kes selle pisikese iluvea üle vaataks ja elimineeriks .

title: Video! Milleks parandada auto esiklaasil väiksemgi täke?


description: Ugala teatri näitlejanna Adeele Sepp kehastus seekordses näosaates filmi «Dream Girls» tegelaseks Effie White'iks, keda linateoses kehastab lauljanna Jennifer Hudson.

title: Adeele Sepp: eneseusk on tähtis, aga tiim veel olulisem

maintext:
Lauljanna Effie White, keda Jennifer Hudson filmis «Dream Girls» kehastab, avastati koos kaaslaste Deena ning Lorelliga talendishow'lt. Teatavasti on ka tänapäeval kõiksugu talendiotsingu saated äärmiselt populaarsed. Nii uurisime ka Adeelelt, mida tema isiklikult taolistest saateformaatidest arvab.
Samuti rääkisime Adeelega meelelahutusärist, mille pahupooled ka «Dream Girls'is» väga selgelt välja tulid, ning kas Adeele ise on pigem team player või individualist.
Intervjuud Adeelega kuuled videost!


description: Teisipäeval ilmunud ajakirjas Architectural Digest ilmusid esimesed pildid USA president Barack Obama ja tema pere isiklikest eluruumidest Valges Majas.

title: Fotod: Barack Obama näitas viimaks avalikkusele oma isiklikke eluruume Valges Majas

maintext:
Tegemist on luksuslike tubadega, mida on viimased kaheksa aastat oma koduks pidanud president Obama, esileedi Michelle Obama, nende tütred Malia ja Sasha ning perekonna koerad Bo ja Sunny.
Toad ja ka Ovaalkabineti kujundas Los Angelsest pärit sisedisainer Michael Smith, kellega Obamad tutvusid 2008. aastal läbi ühiste tuttavate.
Old Family Dining Room'i ehk söögitoa seinal vasakul ripub popkunstnik Robert Rauschenberg teos «Early Bloomer». Paremal seinal on afroameeriklasest kunstniku Alma Thomase 1966. aasta maal «Resurrection». Thomas oli esimene afroameeriklasest naine, kelle looming jõudis Valgesse majja. Kummutil vasakul on 1939. aasta World Fairilt pärit teeserviis.
The Treaty Room ehk lepingute tuba on täis erinevaid mälestusesemeid. Nende hulgas on president Obama kaks Grammy auhinda, perepildid ja isiklik jalgpall. Toas on laud, mis on Valges Majas olnud alates 1869. aastast.
Tegemist on toaga, kus Obama sageli õhtuti lõõgastuda armastab.


description: Ufoküttide teatel leidsid nad Merkuurilt monoliidi, mis võib olla uks teise dimensiooni, varem on nad selliseid leidnud vaid Marsilt.

title: Video: uks teise dimensiooni? Ufoküttide teatel leidsid nad Merkuurilt monoliidi

maintext:
Merkuuri monoliidist kirjutas esimesena lehekülje UFO Sightings Daily toimetaja Scott Waring, kuid nüüd uuriti seda kummalist objekti fotode abil lähemalt, edastab Daily Mail.
Youtube’i jõudnud videol on näha USA kosmoseagentuuri NASA fotot, millel on Merkuuri pind ja sellel tume objekt. Vandenõuteoreetikute teatel võib selle tumeda monoliidi puhul olla tegemist näiteks sissekäiguga teise dimensiooni ning seda kasutavad teistest galaktikatest pärit tulnukad.
Scott Waringi arvates on tegemist suure objektiga, tema andmetel võib selle pikkus olla üle viie kilomeetri.
Videol kõnelev ufokütt Tyle Glockner on veendunud, et tegemist on monoliidiga, mis heidab varju, mitte ei ole sissekäik.
Merkuuri monoliit / Youtube / Kuvatõmmis
Merkuuril olevast objektist tegi foto NASA sond Messenger ja teadlaste andmetel on selle arvatavalt maavärina või vulkaanilise tekkega objekti diameeter 42 kilomeetrit.
«Tegemist on nelinurkse objektiga, mis samas heidab Päikese tõttu varju. Struktuuri tagumine osa on pimeduses, eesmisele langeb valgus, tekitades varju,» teatatakse videos.
Merkuur on meie päikesesüsteemi kaheksast planeedist kõige väiksem ja ta asub Päikesele kõige lähemal. Sellel planeedil ulatuvad temperatuurid miinus 173 kraadist kuni pluss 427 kraadini.
Merkuur pöörleb ümber oma telje 176 Maa päevaga ja tiirleb ümber Päikese 88 Maa päevaga.


description: Asjatundja usub, et Zara toodetud kleidi seest leitud hiir võidi sinna õmmelda tahtlikult.

title: Vihane Zara töötaja õmbles hiirelaiba kleidi sisse arvatavasti sihilikult

maintext:
Väljaanne New York Post küsis arvamust rõivatehase omanikult Teddy Sadakalt, kellele kuulub New Yorgis asuv Apparel Production Inc, mis toodab rõivaid brändidele nagu Karl Lagerfeld ja Marc Jacobs.
«Mina usun, et seda tehti sihilikult,» ütles Sadaka. «See näeb välja nagu vemp tehasetöötaja poolt, kellele makstakse sandikopikaid ja kes tahab sellega öelda: «Säh sulle, Ameerika!» See on lihtsalt liiga hullumeelne. Ma ei kujuta ette hiirt, kes julgeks tulla niivõrd lärmakate õmblusmasinate lähedusse.»
Naine leidis Zara kleidist hiire / Vida Press
New Yorgist pärit Cailey Fiesel andis eelmisel nädalal kohtusse rõivafirma Zara, kuna leidis nende 40 dollarit maksnud kleidi ääreõmblusest hiire. Naise sõnul tekkis tal hiirelaiba tõttu äge lööve ning ta nõuab Zaralt emotsionaalse ja füüsilise kannatuse eest kahjutasu.
Zara esindaja sõnul on firma kohtuasjast teadlik ja uurib asja. Esindaja rõhutas, et nende tehastes kantakse väga suurt hoolt tervise ja tööohutuse eest.


description: Tänase «Suure komöödiaõhtu» tulemusena on naljategelaste konkurentsi jäänud alles neli tegelast, sest tasavägisest võistlusest langes seekord välja Vladimir Puhh.

title: Fotoülevaade: "Suur komöödiaõhtu" parodeeris Evelin Ilvest ja viis tähtede konkurentsist Vladimir Puhhi


authors:
Inna-Katrin Hein
Kuvatõmmis Youtube

description: Ukraina noor naispoliitik sattus skandaali ja kriitika alla, kuna ta postitas sotsiaalmeediasse endast alastipilte.

title: Video: Ukraina naispoliitik sattus alastifotode skandaali

maintext:
Skandaali taga on 24-aastane Anastasia Dejeva, kes nimetati hiljuti asesiseministriks, edastab news.com.au.
Ühendkuningriis ülikoolihariduse omandanud Dejevast on saanud Ukrainas üks populaarsemaid noori poliitikuid, kuna tema arvates tuleks Ukrainal arendada Euroopa Liiduga suhteid.
Dejeva ülemus, Ukraina siseministri Arsen Avakovi nõunik Anton Gerašenko teatas, et tema alluval on vajalikud teadmised, oskused ja kogemused, et töötada talle määratud ametikohal.
Ukraina sotsiaalmeedias levivad kirjutised, et Dejeva võltsis om CVd, valetades et tal on rohkem kogemusi, kui tal tegelikult on.
Ukraina siseministri Arsen Avakovi teatel kontrolliti Dejeva tausta ja CVs olev vastas tõele.
«Ta käis mitmel tööintervjuul ja ta tausta kontrolliti hoolikalt. Siseministeeriumis on karm töötajate valikukriteerium ja kritiseerijatel ei ole õigeid andmeid Dejeva kohta,» teatas Avakov.
Ukraina parlamendi spiikri Irina Gerašenko arvates ei ole nüüdses juhtumis kesksel kohal mitte alastifotod, vaid nende postitaja moraal ja eetika ning sobivus oma töökohale.
«Tegemist ei ole silmakirjalikkusega, vaid õiglusega. Eraisikuna on tal õigus sotsiaalmeediasse panna ükskõik mida. Minule teadaolevalt sai Dejeva asesiseministriks ilma, et tal oleks olnud konkurente. Seega rikuti ministriametisse valimise protseduuri,» selgitas spiiker.
Dejeva ega ta abikaasa Georgi ei ole alastipilte ega skandaali kommenteerinud.


description: Neljapäeval, 10. novembril kell 12 on Elu24 Live`il külas üks näosaate favoriitidest Kalle Sepp. Teda toetab muusik Mikk Tammepõld.

title: Elu24 Live/ Anu Saagimil on külas näosaate Kalle Sepp

maintext:
Kalle Sepp on «Su nägu kõlab tuttavalt» üks osalejatest, kes on kiirelt ka televaatajate südamed võitnud.
Kalle on 2001. aastal lõpetanud Tallinna Nõmme Gümnaasiumi, 2007. aastal Tallinna Ülikooli töö- ja tehnoloogiaõpetuse õpetaja eriala ning hetkel on omandamisel magistrikraad.
Elu24 Live: Anu Saagimil on külas Kalle Sepp ja Mikk Tammepõld, / Erik Prozes
Ta on töötanud nii ETV produtsendi assistendina, kui ka lauljana kruiisilaevade erinevates programmides. 2009. aastast kuni tänaseni töötab revüüteatris Starlight Cabaret õhtujuhi ja lauljana.
Kalle on osalenud koorilauljana muusikalides „Romeo ja Julia“ (NUKU teater), „Pipi Pikksukk“ (Muusikaliteater), Cole Porteri „Nii on meil moes“ (Muusikaliteater), „Shrek“ (NUKU teater) ning üles astunud Juan Perón’i rollis muusikalis “Evita”, Ooperifantoomi ja Monsieur André rollis muusikalis “Ooperifantoom” (Vanemuine). Lisaks laulab Kalle Sepp veel Tallinna Ülikooli Meeskooris (oli 2003-2013 koori president) ja on solist bändis The Purple Gang.
Kalle Sepp avaldas hiljuti ka oma esimese soolosingli.
Kuula!
Kuidas meeldib?


description:
Kanal 2 naljasaatest «Suur komöödiaõhtu» pidi seekord lahkuma Vana Toomas.

Vaata galeriist, millist möllu tehti seekordses saates!

title: Galerii: "Suur komöödiaõhtu" andis Vana Toomasele kinga


description: USAs toimusid 8. novembril presidendivalimised, milles sai vajaliku arvu valijameeste hääli vabariiklaste kandidaadt Donald Trump, kellest saab järgmise aasta jaanuaris uus USA president.

title: USA vanematel on raskusi selgitada lastele sõimajast onu saamist presidendiks

maintext:
Trumpi retoorika oli kampaania käigus sageli räige ning kõiki ja kõike solvav, selle tõttu olid paljud inimgrupid, kaasa arvatud moslemid, mehhiklased, seksuaalvähemused ja naised tema sõnavõttudest häiritud, edastab Live Science.
Trumpi kampaaniameeskond oli sunnitud valimiste viimasel etapil keelama kandidaadil Twitteri kasutamise, sest see, mida ta sinna pani, valas õli tulle juurde.
Pärast valimistulemuste teavakas saamist lahvatasid kogu USAs Trumpi vastaste protestid, kuna nende arvates ei tohi olla USA president isik, kellel on äärmuslikud vaated ja kes on sõimaja.
Trump nimetas kampaania käigus mehhiklasi vägistajateks, kuna see olevat nende loomuses ja kultuuris. Lisaks tahab ta rajada USA-Mehhiko piirile turvatara, mis aitab illegaalseid immigrante USAst eemal hoida. Mis puudutab aga moslemeid, siis neid ei tohiks USA pinnal olla, samas moodustavad USAs sündinud moslemid suure osa rahvastikust. Trump tahab keelata teistest riikidest pärit moslemite sissesõidu USAsse. Kampaania ajal tuli pinnale 2005. aastal tehtud video, millel on kuulda, kuidas Trump kasutab naiste kohta räigeid väljendeid. Trump võttis sõna ka naiste õiguste ning abordi teemal. Samuti ründas varsti USA presidendiks saav mees seksuaalvähemusi, kellel tema arvates ei tohiks liiga palju õigusi olla.
Lapsed nägid Trumpi esinemisi mitmest allikast, nii sündmustel kohapeal olles, televisioonist kui sotsiaalmeediast, kuid lugesid ka väljaannetest. Ka koolides diskuteerisid õpetajad õpilastega valimiste teemal ja lastel paluti oma seisukohad välja öelda.
USA vanemate sõnul on lapsed hakanud küsima, et mis juhtuma hakkab, kui see agressiivne sõimajast onu presidendiks saab. Paljude vanemate sõnul on nad laste hirmu tõttu kimbatuses, sest ka nemad ei tea, mis Trumpi valitsusajal toimuma hakkab.
Mõned teismelised pilavad Trumpi ähvarduste teemal, et inimesi hakatakse USAst massiliselt välja saatma, kuid see on šokeerinud vähemuste hulka kuuluvaid ja nooremaid lapsi.
Lastekirjaniku ja psühholoogi Erick Walteri teatel peab osa lapsi Trumpi kiusajaks. Lastel on sageli koolikiusamise kogemusi ja nad võrdustavat tulevast presidenti kiusajaga.
Psühholoogide arvates peaks vanemad lastele selgitama, et maailmas on väga erinevaid inimesi, ka Trumpi sarnaseid, kes ei pea kõiki võrdseks ja kellel on paljude jaoks ebameeldivad seisukohad.
«Kui vanemad on Trumpi ajastu pärast mures, siis nende mure puudutab ka lapsi. Lastes võib Trump tekitada trotsi ja viha, nad ei saa toimuvast aru ja see tekitab hirmu. Vanemad peaksid lastele selgitama, et maailm ei ole alati õiglane, ka headele inimestele võib halbu asju juhtuda,» laususid psühholoogid.
Sotsiaalekspertide sõnul on USAs tekkinud niinimetatud Trumpi effekt, mis kajastub hirmus, mida ameeriklased Donald Trumpi suhtes tunnevad.
«Õpilaste seas on kasvanud hirm, et nad jäävad sõpradest ilma, kuna need saadetakse USAst välja. Samuti tuleb USA koolides varasemast rohkem ette rassisvihavaenu, mida varem ei olnud. Kõik see on tingitud ühiskonnas levivatest arusaamadest ja meedias kajastatavast,» selgitasid eksperdid.
Psühholoogide arvates peaksid vanemad õpetama lastele sallivust ning et teiste alandamine ja ründamine ei ole lubatud, kuigi Trump oli oma kampaania käigus just selline.
Veel peab lastele selgitama, miks osa inimesi Trumpi vastu protestivad, sest ka neile ei meeldi Trumpi seisukohad ning neil on hirm tuleviku ees.
Poliitikaekspertide sõnul oli Trumpi võidukõne paljulubav, sest ta lubas olla kõikide ameeriklaste president ja muuta ühiskonda paremaks.
«Ameeriklasi võib ees oodata palju uusi väljakutseid, kuid koos saadakse kõigega hakkama ning katsumustest väljutakse targema, tugevamana ja paremana. Ka lastele tuleks õpetada, et teatud asjad on taunitavad, kuid nad on olemas ja nende ees ei saa silmi kinni pigistada,» arvasid eksperdid.


description: Teadlane Clifford Coulthard oli Austraalia kaguosas teadusuuringuid tegemas, kui tal tekkis pissihäda ja ta läks autost välja põit kergendama, kuid just see viis ta tähtsa teadusavastuseni.

title: Pissihäda viis Austraalia iidse inimasustuse leidmiseni

maintext:
Coulthard leidis Austraalia mandri ühe esimese inimeste asupaiga, mis kannab nime Warratyi koobas ja sealsed leiud näitasid, et inimesed elasid Austraalias kaguosas seniarvatust varem ehk juba 49 000 – 46 000 aastat tagasi, edastab news.com.au.
Inimesed jõudsid Austraalia mandrile umbes 50 000 aastat tagasi, esimesed asustused olid looderannikul.
Coulthardi kolleegi Giles Hammi teatel oli see leid nende jaoks ootamatu, kuna nad ei osanud seda otsida. Iidsest inimasustuse paigast leiti üle 46 000 aasta vanuseid jälgi inimtegevusest, näiteks luudest tööriistu ja loomaluid, kaasa arvatud suure kukkurlooma Diprotodon optatum omi ning esimesi märke ookri kasutamisest koopamaalingute tegemisel.
«Tõendid näitasid, et inimesed asusid väga kuiva kliimaga piirkonda elama üsna kiiresti pärast sellele mandrile jõudmist. Samas võtsid nad kasutusele tööriistad ja algelise tehnoloogia, mis võimaldas neil seal hakkama saada,» selgitas Hamm.
Hamm kinnitas, et tänu kolleeg Coulthardi pissihädale jõudsid nad suure avastuse jälile.
«Loodus kutsus ja Cliff likus mööda kuivanud jõesängi kaugemale, leides jälgi inimasutusest ja ookriga koopamaalingud. Autost väljunud mees, kes tahtis põit kergendada, avastas Austraalia ühe tähtsama eelajaloolise paiga,» sõnas Hamm.


description: Viimasel ajal üha enam pildis oleva Keskerakonna uus peasekretär Jaak Aab andis sõpradele teada, et on suhtes ja tema uus väljavalitu on Marian Kullerkupp.

title: Elu24 : Eesti staarid

maintext:
Vaata järele!
Emotsionaalne Elena jahmatas nii žüriid kui ka televaatajaid, kui avaldas üllatavalt täpselt, mis telemajas juhtus


description: Kanada laulja ja laulukirjutaja Leonard Cohen suri 82-aastaselt.

title: Suri laulja ja poeet Leonard Cohen

maintext:
Coheni plaadifirma Sony Music Canada kinnitas uudist laulja Facebooki lehel.
«Teatame suure kurbusega legendaarse luuletaja, laulukirjutaja ja artisti Leonard Coheni surmast,» seisis teates. «Kaotasime ühe austusväärsema ja viljakama visionääri muusikas. Perekond palub leinaajal privaatsust.»
Surma põhjust ja täpset kuupäeva ei avaldatud.
Cohen, kelle karjäär algas 1950. aastatel ja kestis üle poolesaja aasta, mõjutas mitut põlvkonda muusikuid. Coheni laulusõnad vastandusid sageli tavapärastele popmuusika teemadele, rääkides religioonist, poliitikast, üksildusest, seksuaalsusest ja sõjakoledustest.
No other artist's music felt or sounded like Leonard Cohen's. Yet his work resonated across generations. Canada and the world will miss him. — Justin Trudeau (@JustinTrudeau) November 11, 2016
Coheni muusikal oli ka märkimisvääne mõju filmis ja televisioonis. Tema tuntuim laul on 1984. aasta albumilt «Various Positions» pärit «Hallelujah», mida on kaverdanud üle 300 erineva artisti.
Cohen avaldas oma 14. stuudioalbumi «You Want It Darker» eelmisel kuul.


description: Menukirjanik Allan Keian esitles täna Solarise keskuse Apollos oma krimitriloogia viimast osa «Kuidas rikkalt surra?».

title: Allan Keian esitles raamatut "Kuidas rikkalt surra?"

maintext:
Allan Keiani raamatu esitlus / Toni Läänsalu
Noorelt rikastumine kannab sageli ohtlikkuse saladuseloori, täpselt nagu noorelt suremises peitub alati kirjeldamatult kangelaslik võlu. Surra rikkalt ja noorelt, sööbida kollektiivsesse mällu igaveseks kadestamistväärse kangelasena on elumõtte kaotanute varjatuim salasoov. Sisimas tuksuvas kujutlusmaailmas on see kahtlemata müstiline, kuid vaadates reaalsusele otsa, saab kohe selgeks: suremine on alla andmine, progressi mõte peitub ellujäämises.
Igal õitsengul on lõpp, igal edulool algus. Kuigi nullist alustamine tekitab paljudes hirmu, saab see ühe noormehe suurimaks unistuseks. Valdava enamuse jaoks on kahekümnendate algusaastatel tõeline maailmavallutamine alles ees, rahvusvaheliselt tagaotsitavaks kuulutatud Adrian Aus ihkab vaid viimase valutut lõppu. Ka kõige patusemad meist väärivad uut algust, tuleb vaid sellesse jäägitult uskuda!
Allan Keiani raamatu esitlus / Toni Läänsalu
Vabameelses Pattayas hullumeelsete aastate tekitatud hingehaavu elupõletamisega ravida püüdes avastab ta, et enesepetmine kisub need hoopis pärani. Tõeline usk iseendasse tekib elusuuna kaotanud noormehes alles Põhja-Tai kloostris pikki kuid muust maailmast täielikult ära lõigatuna järjekindlalt oma mõtteid puhastades.
Saatuse tahtel kohatud kosmopoliidist Eesti neiu kadestamisväärsest elueduloost uut inspiratsiooni ammutanud noormehel aitab nooruseuljuses määritud minevikust vabaneda just see kadunuks kuulutatud tüdruk. Enda mis tahes maailmanurka peitmise asemel valib väärtushinnanguid vahetanud noormees eneseteostuse kodumaal.
Allan Keiani raamatu esitlus / Toni Läänsalu
Saanud jala võimuerakonna poliitilise noorteorganisatsiooni ukse vahele, tuleb tal paratamatult alustada madalaimalt astmelt. Sihikindla isiksuse verre süstitud ambitsioonikus kannab kiiresti vilja. Enda poliitnoorte juhtide hulka võitlemine saab tõukelauaks juba suurde poliitikasse.
Raha armastab poliitikat, veel rohkem armastab poliitika raha. Varjatud võimumängus kehtivad armutud reeglid. Terase uustulnuka tankistiks värbamisest saab erakonna strateegia suurim viga. Mastaapse rahastamisskeemi võtmeisikuna on tema tegelikuks sihiks võimu haaramine. Hämarad tagatoatehingud ajakirjandusele paljastanud ja seeläbi üleöö väikeriigi poliitilisse eliiti tõusnule saab peagi selgeks: kõrgelt kuristikku kukkumine lõppeb enamjaolt surmaga.


description: Sakslannast supermodell ja saatejuht Heidi Klum pidas eile New Yorgis oma iga-aastast halloween´i pidu, millele oli kutsutud mitmeid staare, kaasa arvatud vormel-1 piloot Lewis Hamilton, keda keegi ära ei tundnud.

title: Pildid: Heidi Klumi halloween´i pidu. Kes saabus Jokkerina?

maintext:
Hamilton võidutses Mehhikos, meistritiitlit jahtiv Rosberg sai teise koha
Täna sõideti vormel-1 sarjas järjekordne etapp Mehhikos. Sõidu võitis esikohalt startinud Lewis Hamilton, kellele järgnes tema tiimikaaslane Nico Rosberg. Kolmandana finišeeris küll Red Bulli sõitja Max Verstappen, kuid kuna noor talent sõitis eelise saavutamiseks mõned ringid enne lõppu rajalt välja, teenis ta karistuse, mille järel langes hoopis viiendaks. Kolmandale poodiumikohale kerkis neljandana finišeerinud Sebastian Vettel (Ferrari). Kummalisel kombel ei jäänud aga ka selline järjestus lõplikuks, sest ka Vettelile määrati karistus, mis kukutas omakorda sakslase viiendaks, kergitas Verstappeni neljandaks ja andis kolmanda koha hoopis Daniel Ricciardole, kes esialgu finišeeris viienda mehena. Sõitjate üldarvestus kaks etappi enne lõppu: 1. Rosberg 349, 2. Hamilton 330, 3. Ricciardo 242, 4. Vettel 187, 5. Räikkönen 178, 6. Verstappen 177


description: USA väljaande The Atlantic vanemtoimetaja ja tervisereporter James Hamblin katsetas enda peal, kuidas on olla üks kuu pesemata ja tulemus oli tema sõnul üllatav, sest keha hakkas end ise puhastama.

title: Ameeriklasest reporter ei pesnud end ühe kuu, keha hakkas end ise puhastama

maintext:
32-aastase Hamblini sõnul oli algus kena, kuid siis hakkas ta väga haisema ja ta juuksed muutusid rasvaseks.
Taspisi ta keha harjus uue olukorraga, hais hakkas kaduma ning ta nahk ja juuksed läksid nagu iseenesest puhtamaks.
Inimkehal lõhna ei ole, seda tekitavad sellel elavad head ja halvad bakterid. Arstid hoiatavad liigse pesemise ja pesemisvahendite kasutamise eest, kuna naha loomulik tasakaal häirub. Nahk vajab õli ja baktereid, et korralikult toimida. Kui aga pesta liiga tihti, siis võivad heade bakterite kadumisel tekkida nahahaigused.
Hamblini sõnul harjutas ta keha järk järgult pesemata olema, mitte ta ei teinud seda korraga. Esmalt loobus ta seebi, šampooni ja dušigeeli kasutamisest, siis ka veest.
Hamblin oli kuulnud, et kui olla pikka aega pesemata, siis hakkab nahk end kaitsma ja ise puhastuma. Hamblini teatel ta katse kinnitas seda.
«Kui olin pikka aega pesemata, ei hakanud minu nahk lõhnama nagu parfüüm või healõhnaline dušigeel, kuid ebameeldivast lõhnast sain lahti. Olen lihtsalt nahalõhnaga inimene,» selgitas katse teinu.
Hamblini mittepesemise katse jätkub ja ta ootab huviga, et mis edasi saab.
Mehe sõnul ei kuluta ta enam aega duši võtmisele, vaid ta saab teha midagi muud.
Hamblin esmalt kahtles, kas ta halb kehalõhn on kadunud, kuid ta küsis sõpradelt ja palus neil vastata ausalt. Sõbrad kinnitasid, et ta ei lõhna enam halvasti.
Hamblini arvates on 21. sajandi maailmas «puhtusehullus», sest iga teine reklaam on kas šampooni, dušigeeli või seebi kohta. Tegelikult ei vaja inimkond nii suures koguses keha puhastavaid aineid.
«Tõendasin, et ei pea end kogu aeg pesema. Kelle huvides on, et me iga päev kasutaksime nahapesu vahendeid, eks ikka nende tootjate,» teatas ameeriklane.
Uuringud on näidanud, et regulaarselt vannis või duši all käivatel inimestel kulub elu jooksul kaks aastat enda pesemisele.
Hamblin kirjutas oma mittepesemise katsest blogis, kus küsis, et mida teha vaba ajaga, mis tekkis pesemisest loobumisel.
Arstid siiski ei soovita täielikult pesemisest loobuda, vaid teha seda vajadusel, umbes 1 – 3 korda nädalas. Kui sporditakse või tehakse rasket tööd, siis sagedamini, sest higisel nahal võivad kahjulikud bakterid ja seened vohama hakata, tekitades nahaprobleeme.


description: Menuka animasarja «Simpsonid» 2000. aastal eetris olnud osas on Lisa Simpsonist saanud USA esimene heterost naispresident, kes sai oma eelkäijalt Donald Trumpilt päranduseks majanduskriisis riigi.

title: Video: "Simpsonid" ennustasid juba 16 aastat tagasi, et Donald Trumpist saab president?

maintext:
«Simponite» selle aasta ühes osas viidati ka nüüdsetele valimistele ning peategelased Marge ja Homer Simpson andsid mõista, et nad on demokraadist kandidaadi Hillary Clintoni toetajad, edastab Variety.
Praegustel valimistel edukat Trumpi on näha 2000. aasta osas pealkirjaga «Bart to the Future». Selles osas läheb Simpsonite pere parki piknikule, kuid nad ei saa seal kaua olla sääskede ja kärbeste tõttu. Siis sõidavad nad indiaanlaste kasiinosse, kuid Barti ei lubata ta alaealisuse tõttu sinna sisse. Bart hiilib sisse, turvatöötajad tabavad ta ja viivad kasiino juhi juurde, kes on indiaanlasest šamaan. Ta manab Bartile pildi tema tulevikust: Bart on 40-aastane läbikukkunud rokkmuusik, kes elab oma sõbra juures ja kaanib pidevalt õlut, Barti õest, 38-aastasest Lisast on saanud esimene naissoost USA president, kuid tal on probleeme, kuna eelmine president, kelleks on miljardärist kinnisvaraärimees Donald Trump, jättis talle viletsas majanduslikus seisus riigi. Lisa üritab nuputada, kuidas probleem lahendada.
Ameeriklased kommenteerisid sotsiaalmeedias, et kas «Simpsonite» ennstus ostub ka edaspidi tõeks ning Trumpist jääb pärast ta ametiaja lõppu maha «varemetes» USA ja järgmine president on naissoost.
Telekanal Fox näitas «Bart to the Future» osa, milles mainitakse Donald Trumpi presidendina, esmakordselt 19. märtsil 2000. aastal. See on 11. hooaja 17. osa.
Sarja «The Simpsons» (Simpsonid) on tehtud 1989. aastast ning tegijad teatasid hiljuti, et tehakse ka 29. ja 30. hooaeg.
Donald Trump on nüüdsetel valimistel liikumas võidu suunas, tal on olemas 267 valijamehe hääled, võiduks on vaja 270 valijamehe häält.


description: USA presidendivalimistel osutus edukaks vabariiklasest kandidaat Donald Trump, kes sai vajaliku arvu valijameeste hääli, et temast saaks järgmine president pärast Barack Obamat.

title: Mida tähendab Vanga ennustus, et Barack Obama on USA viimane president

maintext:
Bulgaaria päritolu selgeltnägija, pime Vanga, keda tuntakse ka kui Balkani Nostradamus, suri 1996. aastal 85-aastasena, kuid tema paljud ennustused on nüüdseks paika pidanud, edastab news.com.au.
Vanga ennustas nii sõda Süürias kui Islamiriigi esiletõusu ja vallutusi kui ka migratsioonikriisi Euroopas, nimetades seda moslemite invasiooniks. Ta hoiatas, et koos suurte inimmasside liikumisega tekivad religioossed ja etnilised vastuolud, mis võivad viia keemiarelva kasutamise ja Kolmanda maailmasõjani.
Tal oli ka ennustus USA 44. presidendi Barack Obama kohta, keda ta nimetas USA viimaseks presidendiks, sest see, kes talle järgneb, ei ole enam president, vaid laveeriv anarhist.
Samuti oli ta ennustuses, et USA saab kaheksaks aastaks tumedanahalise presidendi, ja nii läkski.
Barack Obama viimane täistööpäev Valges Majas on 19. jaanuaril, 20. jaanuaril annab valimised võitnud Donald Trump ametivande.
Sotsiaalmeedias ja vandenõuteooriate lehekülgedel oletatakse, mida tahtis Vanga oma ennustusega öelda, et USA viimane president on tumedanahaline ja siis järgneb kaos. Paljud küsivad, kas Donald Trump on kaose külvaja ja Kolmanda maailmasõja tekitaja või käivitab ta midagi sellist, mida varem nähtud ei ole, kuid see ei lõpe katastroofiga?
Vanga ennustuses on, et pärast tumedanahalise USA presidendi lahkumist vajub USA sügavale poliitilisse ja majanduslikku kriisi.
Ennustuse kohaselt on USAs pärast Obamat olukord umbes selline nagu enne 19. sajandi keskel lahvatanud kodusõda (1861–1865) põhja- ja lõunaosariikide vahel. Siis oli põhiküsimuseks lõuna orjapidamise keelamine. Nüüd on lõunas ja keskosas pead tõstmas vihased valged töölisklassi mehed, kes tunnevad end allasurutuna ja loodavad, et ärimehest Trump annab neile varasemast parema elu. Nende seas on lihtsalt vähese hariduse ja kitsa silmaringiga inimesi, kuid ka neonatse ja rassiste, kes kuuluvad Ku Klux Klani ning kelle arvates on tumedanahalised, kellest suur osa on orjade järeltulijad, saanud liiga palju õigusi.
Trump ründas oma valimiskampaanias mitut rühmitust ja etnilisi gruppe, kaasa arvatud moslemeid, mehhiklasi, seksuaalvähemusi ja naisi, tekitades sellega enda vastu viha.
Paljud on esitanud küsimuse, kas Trump kavatseb kasutada meetodit «jaga ja valitse», ajades erinevad gruppe üksteise vastu tülli ja tekkinud olukorda enda kasuks kallutada ning end päästjana näidata.
Võimalik, et USAs tekib suur vastuolu, mis viib uue kodusõjani. Siis on lisaks Lähis-Idas ja Aafrikas toimuvatele konfliktidele konflikt ka Põhja-Ameerikas.


description: Eelmise nädala vaadatuim saade oli taas «Su nägu kõlab tuttavalt», kuid märkimisväärne muutus toimus sellele järgnevatel kohtadel, kus Kanal 2 telemagasin «Radar» edastas ETV üht kroonijuveeli «Pealtnägijat».

title: Teletop: Kanal 2 "Radar" seljatas "Pealtnägija"

maintext:
Näosaade on ainuke TV3 saade esikümnes, ETV vaadatuimad saated on jätkuvalt «Pealtnägija» ja «Õnne 13» ning seitse kohta kümnest on Kanal 2 käes. Tuuli Roosma reisisaade püsib jätkuvalt kõrgel ning suurema hüppe on teinud «Suur komöödiaõhtu» ja «Kuldvillak».
Eelmisel nädalal 22. Kantar Emori poolt mõõdetavas kanalis eetris olnud 5339 saatest esimesed kümme olid järgmised.
TOP 10 VAADATAVAMAT SAADET (NÄDAL 46)
Vaatajaid saateminuti kohta
koht / koht eelmisel nädalal / saade / kanal / vaatajaid
1. / 1. / SU NÄGU KÕLAB TUTTAVALT / TV3 / 291 000
2. / 2. / PILVEDE ALL / Kanal 2 / 185 000
3.-4. / 4. / MEIE AASTA AUSTRAALIAS / Kanal 2 / 159 000
3.-4. / 6-7. / SUUR KOMÖÖDIAÕHTU / Kanal 2 / 159 000
5. / 8. / RADAR / Kanal 2 / 157 000
6. / 3. / PEALTNÄGIJA / ETV / 146 000
7. / 9. / KODUTUNNE / Kanal 2 / 138 000
8. / 5. / ÕNNE 13 / ETV / 137 000
9. / 12. / NÄDALALÕPP KANAL 2GA / Kanal 2 / 136 000
10. / 22. / KULDVILLAK / Kanal 2 / 133 000
Sihtrühm: 4-aastased ja vanemad Eesti elanikud;
Periood: 14.11.2016-20.11.2016
Allikas: TNS EMOR, Teleauditooriumi Mõõdikuuring


description: Tegelik elu ja uuringud on näidanud, et hüpotermia tekkides ja enne surnuks külmumist viskavad paljud inimesed riided seljast, kuid miks nad seda teevad? Mis põhjustab sellise vastuolulise käitumise?

title: Video: miks inimesed enne surnuks külmumist riided seljast võtavad?

maintext:
Seeker.com reporter Sapna Parikh uuris, mis selle fenomeni taga on.
Uuringu kohaselt võtab enne surnuks külmumist riided seljast 20 – 50 protsenti hüpotermiaga inimestest. Teadlased ei tea täpselt, mis seda põhjustab, kuid välja on käidud mitu teooriat, esimese kohaselt tõmbuvad jahedas veresooned kokku, kuid siis tekib uuesti kiire verevool, tuues kaasa kuumatunde. Teise teooria järgi mõjutab külm hüpotalamust, mis on endokriinsüsteemi keskus ja mis aitab kehatemperatuuri reguleerida. Hüpotermia all kannatajad ei tunne külma, neil võib tekkida palavustunne.
Hüpotermia ehk alajahtumise puhul langeb kehatemperatuur alla 35 kraadi ja keha ei suuda enam hoida normaalset temperatuuri, mis on 36 kraadi ümber. Alajahtunud inimesel tekib uimasus ja ta ei ole oma olukorrast tavaliselt teadlik.
Teadlaste sõnul kahjustab külm esmalt käsi ja jalgu, veresooned tõmbuvad kokku ja veri ei liigu enam seal nii kiiresti nagu tavaliselt. Alajahtumisel suunab keha vere elutähtsatesse organitesse, eelkõige südamesse. Kui aga keha on külmaga võitlemisest väsinud, võib verevool uuesti kiireneda, see toob kaasa kuumatunde.
Veel ühe teooria järgi mõjutab külm aju, eriti aga hüpotalamust, mis on kehatemperatuuri kontrollikeskus. Hüpotalamus saadab kehale signaali, et on palav ja selle tõttu võivadki külmast segased inimesed riided seljast võtta.
Hüpotermia all kannatajatel on täheldatud ka niinimetatud pesastumiskäitumist ehk nad tõmbavad end kerra nagu talvituvad loomad ja üritavad end mõnda kitsasse kohta ära mahutada. Teadlaste sõnul on kerra tõmbumine ja kitsa koha valik alateadlik käitumine, kuna aitab vähendada keha soojakadu.
Alajahtumine ja surm ohustab nii mägironijaid kui matkajaid, kuid ka eakaid, kelle kodus on jahe.


authors:
Foto
Arno Saar

description: Pühapäeva, 20. novembri õhtupoolikul Keilas toimunud liiklusõnnetuse põhjustanud 47-aastaseks joobes naisjuhiks osutus mõne aasta eest kaks hooaega TV3s jooksunud jahi- ja kokandussaate «Victoria püssi ja panniga» saatejuht ning eksmiss Cathy Tullkvisti kaksikõde Vicky Korju, kes saate tegemise ajal kandis nime Victoria Tauts, kirjutab Publik.

title: Keilas avarii teinud roolijoodik oli "Victoria püssi ja panniga" saatejuht Vicky Korju


description: USA Julgeolekuagentuuri (NSA) endine lepinguline töötaja ja salaandmete lekitaja Edward Snowden sõnas Rootsis Stockholmis toimunud internetiteemalisel konverentsil, et vabariiklane Donald Trump on vaid president, see on üks paljudest ametitest, kuid mitte enamat.

title: Edward Snowden: Trump on ainult president, ei enamat


description: Prantsusmaal La Rochellis 13. novembril lõppenud filmifestivali rahvusvahelise võistlusprogrammi peaauhinna ehk grand prix' võitis Toomas Järveti dokumentaalfilm «Karmil pinnal». Sel aastal oma kuueteistkümnendat tegutsemisaastat tähistanud festivali võistlusprogrammis osales kokku kaheksa täispikka filmi.

title: Toomas Järveti "Karmil pinnal" võitis hinnatud filmifestivali Escales Documentaires peapreemia

maintext:
Filmi autori Toomas Järveti sõnul on november olnud lisaks festivalivõidule igati edukas kuu filmile. «Karmil pinnal» linastus nii Minskis Listapadi festivalil kui ka Kairos Panorama of European Film festivali raames. Kairos viibisid kohal nii režissöör kui ka filmi peategelane Maher, kes koostöös Kairo Kaasaegse Tantsu Keskusega korraldas töötoa kohalikele tantsijatele. Töötoa tulemusena valminud tantsulavastust ja videot esitleti koos filmiga kohalikus prantsuse instituudis täismajale.
«Karmil pinnal» / Kaader filmist
«Karmil pinnal» peategelaseks on endine Palestiina poliitvang Maher, kes teeb oma elus kannapöörde ning leiab uue kire kaasaegses tantsus, mis on konservatiivses islami ühiskonnas enam kui kahtlane. Maher asub võitlusse kultuurinormide, tavade ja perekonna eelarvamustega, et tuua lavale oma autorilavastus. Selleks peab ta ületama erinevaid takistusi, olgu selleks siis aja- ja rahapuudus, bürokraatia, vigastatud trupiliige või sugulaste umbusk. Filmi tegevus leiab aset ühes maailma konfliktsemas piirkonnas, kus lisaks Palestiina ja Iisraeli vastasseisule toimub ka kultuurisõda uuenduslike unistuste ja konservatiivsete normide vahel.
Filmi režissöör on Toomas Järvet, operaator Max Golomidov, monteerija Qutaiba Barhamji, produtsent Eero Talvistu. Muusika filmile on loonud Abraham’s Cafe. Filmi on tootnud Exitfilm, kaastootjad Kinoport Film ja Kinotehnik. Filmi tootmist on toetanud: Eesti Filmi Instituut ja Eesti Kultuurkapital.
«Karmil pinnal». / Kaader filmist
«Karmil pinnal» maailma esilinastus toimus 2015. aasta novembris Amsterdamis mainekal dokumentaalfilmide festivalil IDFA. Filmi autorit ja operaatorit tunnustati tänavu Kultuurkapitali noore filmitegija preemiaga ning Pärnu rahvusvaheline dokumentaal- ja antropoloogiafilmide festival tunnustas filmi parima Eesti filmi auhinnaga.
Lisainfo siin.


description: Firma Nokia tegevjuht Rajeev Suri külastas üle 27 aasta India Manipali tehnoloogiainstituuti, mille ta lõpetas 1989. aastal ja ta pidas seal loengu.

title: Nokia tegevjuhti kiusati koolis ta lühikese kasvu ja portfelli tõttu


description: Räppar Kanye West katkestas oma kontserttuuri ja ta toimetati esmaspäeval haiglasse.

title: Ootamatult tuuri katkestanud Kanye West toimetati haiglasse

maintext:
«Ta on kurnatud ja tal on suur unepuudus,» ütles allikas ajakirjale People. «Ta läks haiglasse vabatahtlikult pärast oma arsti soovitust. Temaga on kõik korras.»
Allikas rõhutas, et mees läks haiglasse vabatahtlikult ning teda ei seotud kinni.
Los Angelese politsei sai väljakutse esmaspäeva pärastlõunal ja asja võttis üle kiirabi, kui selgus, et tegemist oli meditsiinilise probleemiga.
39-aastane Kanye käitus viimastel kontsertidel kummaliselt, rääkis imelikke asju, lahkus poole esinemise pealt lavalt või ei ilmunud üldse kohale. Esmaspäeval katkestas ta tuuri ametlikult.
Kanye abikaasa Kim Kardashian pidi osalema New Yorgis heategevusüritusel Angel Ball, kuid sinna ta ei läinud. Tegemist oleks olnud Kimi esimese avaliku üritusega pärast Pariisis toimunud röövi.


description: Mees läks Kanada lääneranniku vetes sukelduma ja meripurasid otsima, kuid leidis kummalise objekti, mida esmalt pidas ufoks.

title: Sukelduja leidis Kanada vetes USA kadunud tuumapommi?

maintext:
Sean Smyrichinsky teatas leiust Kanada võimudele, piirkonda saadeti uurima militaareksperdid, kelle arvates võib see objekt olla USA tuumapomm, mis aastakümneid tagasi kadus, edastab The Guardian.
Kui see osutub tuumapommiks, siis lahendas Smyrichinsky ootamatult ühe külma sõja ajast pärit müsteeriumi: mis sai 1950. aastal allakukkunud USA sõjalennukilt pärit tuumapommist.
Kanadalase teatel on ta ka varem käinud Briti Columbias Pitti saare lähedal sukeldumas, kuid siis ei ole ta midagi sellist leidnud.
«Olin juba sukeldumist lõpetamas, kui märkasin merepõhjas kummalise kujuga suurt objekti, millist ma varem ei olnud näinud. Jätsin selle kuju meelde ja joonistasin hiljem üles, öeldes sõpradele, et leidsin merepõhjast ufo,» lausus mees.
Smyrichinsky kirjelduse kohaselt on selle objekti neljakandiline osa suurem kui kõige laiem kaheinimesevoodi, teine osa on ümar. Mees rääkis leiust kohalikele kaluritele, kelle arvates võib see olla tuumapomm.
Kanada meedia arvates võib tegemist olla 4900-kilogrammise Mark IV Fat Man tuumapommiga, mis on umbes sama võimas kui Teise maailmasõja lõpul USA poolt Jaapani linnadele Hisroshimale ja Nagasakile heidetud pommid.
USA valmistas 1940. aastatel selliseid pomme umbes 500.
1950. aasta veebruaris startis USA õhujõudude pommituslennuk Convair B-36B Alaskalt Eilisoni baasist, et lennata oma kodubaasi, mis asus Texases Carswellis.
Lennuk tegi selle lennuga katse, kas suudab lennata väga raske tuumapommiga. Kanada rannikul lennates lennuki mootorid süttisid ja siis seiskusid, mille tõttu meeskonnal ei jäänud muud üle kui langevarjude abil pääseda. Meeskonna 16 liikmest kaotas viis liiget elu, kuna nad sattusid laskudes jääkülma merevette, mille tõttu neil tekkis kiiresti hüpotermia. USA sõjajõud kinnitasid pärast intsidenti, et lennuki pardal olnud tuumapomm oli ohutu, kuid meeskond nii ei arvanud.
Nad olid mures, et TNT koos plii ja uraaniga on suur oht ja selle tõttu lasid nad pommi hätta sattunud lennukilt merre, mitte maapinnale, kus see oleks võinud plahvatada.
USA võimud otsisid pärast intsidenti alla kukutatud pommi, kuid ei leidnud seda. Õnnetusse sattunud lennuk leiti kolm aastat pärast selle kadumist , uurimine näitas, et see oli vastu mäekülge lennanud.
Kanada sõjaväe esindaja, major Steve Neta teatel võib nüüd leitud objekt olla 1950. aastal kadunud tuumapomm.
«Uurime seda edasi, et olla kindlad, millega tegemist on,» teatas sõjaväelane.
Kanada meedia teatel peaksid ameeriklased olema õnnelikud, et nende oletatav tuumapomm on naaberriigi vetes, mitte ei langenud külma sõja ajal vaenlaste kätte.


description: Selle nädala alguses säras taevas superkuu, millest sai suurepäraseid fotosid.

title: Naine tegi "superkuust" erilise foto, mis on väga populaarne

maintext:
Aol.com teatel jäädvustas superkuud ka New Yorgis elav Jessica Anteby, kuid tema pildist sai intrenetifenomen.
Superkuu puhul on tegemist täiskuuga, mis on Maale väga lähedal. Astronoomide teatel oli eelmine superkuu 1948. aastal ja järgmine on 25. novembril 2034. aastal.
Jessica Anteby tegi foto, millel ta jäädvustab superkuu ja avaldas selle Instagramis. Ta tegi pildi läbi aknaklaas, kuid see ei ole tavaline pilt suurest Kuust.
Anteby kleepis aknaklaasi külge tortilja, mis meenutas suurt Kuud ja tegi sellest foto, mis pilti vaadanud segadusse ajas, sest kohe ei saadud aru, et tegemist on tortiljaga.
Anteby sõnul tegi ta selle «tortiljakuu» foto mõne sellise jaoks, kes superkuu maha magas.


description: Pühapäevasel Ameerika muusikaauhindade galal astus punasele vaibale hulk artiste, kes peaksid oma stilisti vallandama.

title: AMA gala suurimad moeämbrid: need staarid peaksid oma stilisti vallandama


description: Mees, kes kasutab enda kohta nime Chadmanx, postitas Imgurisse teate ja pildid, et ta valmistas meteoriidist kihlasõrmuse, kuna ta tahtis, et ta kallima sõrmes oleks midagi erilist.

title: Mees valmistas meteoriidist kihlasõrmuse

maintext:
Mehe sõnul särab see sõrmus päikese käes, kuid fotol ei tule ta ilu täiesti esile.
Chadmanx olevat valmistanud seda sõrmus väikesest meteoriiditükist kaks kuud ja valmistamisele kulus 35 – 40 tundi.
Mehe teatel pidi ta sõrmuse tegemiseks teiste kohustuste kõrvalt aega näpistama, sest tema ja ta kallim on peaaegu peaaegu pidevalt koos. Ta ei tahtnud naisele saladust paljastada ning seetõttu tuli tal mõnikord valetada, et ta saaks üksinda olla ja üllatust valmistada.
«Ma ei olnud varem meteoriiditükki ostnud ja mulle ei öelnud midagi nende kaalud, mis olid grammides. Otsin ära sellise, mis kaalus 120 grammi ja maksis 140 dollarit. Kui seda kosmilist kivi osta, siis tuleks müüjalt küsida selle omaduste kohta, ka selle kohta, kas seda saab töödelda,» teatas mees.
Kuna tal meteoriidist sõrmuse tegemise varasem kogemus puudus, siis tuli ette vigu, kuid lõpuks sai ta sobiva kujuga sõrmuse, mis ta kallima sõrme mahub. Mees poleeris seda liivapaberiga, et see läikiv oleks.
Chadmanxi arvates näeb sõrmus välja, nagu oleks see hõbedast.
Mees kosis selle sõrmuse abil naist ja naine vastas jaatavalt.
«Mu kallimale meeldis see sõrmus, kohe väga meeldis. Kuna talle ei meeldi vääriskivid, siis ei lasknud ma sellele kive panna. Igatahes sai ta väga perfektse ja sobiva sõrmuse,» selgitas mees.
Meteoriit on planeetidevahelisest ruumist Maale langengud meteoorkeha jääk.
Pilte vaata siit.


description: Eesti televaatajad veetsid oktoobris enim aega Kanal 2 programmi seltsis – kümnest vaadatuimast saatest seitse olid nähtavad just Kanal 2 ekraanil.

title: Oktoobri teletopis domineerivad Kanal 2 saated. Loe, millised neist on edukaimad!

maintext:
Kanal 2 jaoks on telesügis olnud edukas, televaatajad on Kanal 2 programmist üles leidnud nii vanad lemmikud kui ka uued tulijad. Kantar EMOR teleauditooriumi mõõdikuuringu kohaselt on septembri ja oktoobrikuu vaadatuimate saadete esikümme ja ka TOP 20 suuremas osas just Kanal 2 saadete ning sarjade päralt. Nii leiab oktoobri esikümnest seitse Kanal 2 saadet, kahe ETV ja ühe TV3 saate vastu.
«Meie aasta Austraalias», Tuuli Roosma perega / Erakogu
Jätkuvalt elavad vaatajad suure huviga kaasa menusarja «Pilvede all» sündmustele – Eesti vaadatuim telesari oli oktoobri saadete edetabelis teisel kohal. Edukalt on käima läinud ka «Suure komöödiaõhtu» teine hooaeg, mille leiab neljandalt kohalt ja Tuuli Roosma pereseiklus «Meie aasta Austraalias», mis jõudis viiendale kohale. Esikümnesse jõudsid ka mitu end juba aastatega tõestanud Kanal 2 saadet, sh komöödiasari «Köök», heategevuslik «Kodutunne», meelelahutussaade «Nädalalõpp Kanal 2ga» ja uuriv telemagasin «Radar».
«Suur komöödiaõhtu», 5 saade / Erlend Štaub
Vaadatuimate saadete pingerida jätkub Kanal 2 saadetega ka peale esikümmet. Oktoobrikuu TOP 20st leiab veel komöödiasarja «Naabriplika», mälumängu «Kuldvillak», uue põnevussarja «Siberi võmm», uudistemagasini «Reporter» ja tõsielulise saatesarja «Saladused».
Kokku 12 saadet TOP 20st kinnitavad televaatajate jätkuvat huvi ja poolehoidu Kanal 2 mitmekülgse programmi vastu. Vaadatuima telekanali positsiooni on Kanal 2 tänaseks hoidnud kümme aastat järjest. Erandiks pole ka see telesügis - Eesti televaatajad veetsid oktoobris 15,6 protsenti kogu telerivaatamise ajast Kanal 2 seltsis. Järgnesid TV3 13,9 ja ETV 13,5 protsendiga.


description: 3. novembril esitleb populaarne saatejuht, endine kaitseväe staabi- ja sidepataljoni teavituskeskuse ülem Hannes Võrno oma äsjailmunud raamatut «Missioon. Ühe missiooni päevikud». Postimees teeb esitlusest otseülekande.

title: Hannes Võrno kirjutas raamatu Afganistani missioonist

maintext:
Viimase 25 aasta jooksul on Eestist käinud sõjalistel missioonidel üle 3500 mehe ja naise. Nende tegemisi on avalikkuse ette toodud palju, kuid nende tundeid, mis missioonil olemisega kaasnevad, siseheitlusi ja suhtedraamasid, mida põhjustab pikka aega kestev suletud süsteemis viibimine – peaaegu üldse mitte. Võrno päeviku, mis oli esialgu mõeldudki vaid tema enda silmadele, avaldamisega saab see suur tühimik täidetud.
Ennast avanud mees on nõrk ja haavatav ‒ nõnda mõtleb suurem osa mehi. Nii jäävadki meeste sisemised võitlused vaid nende endi ja paari väga lähedase inimese teada. Kuid Võrno on otsustanud sellest ringist välja murda ning halastamatult paljastada oma hinges toimunu. Taktitunne ja diplomaatiline kõnepruuk on kõrvale jäetud ning lugejal on harukordne võimalus lasta endale asju otse näkku öelda. Kas ta öelduga nõustub või mitte, see on juba tema otsustada.
Võrno raamatu «Missioon. Ühe missiooni päevikud» esitluse otseülekanne Solarise keskuse Apollo raamatupoest algab Postimehes 3. novembril kell 18.
Raamatu andis välja kirjastus Maagiline Ruum.


description: Saatejuht Marko Reikop pitsitas «Ringvaates» Keskerakonna esimeheks kandideerivat Yana Toomi, kes pole teatavasti suu peale kukkunud.

title: Yana Toomi ja Marko Reikopi vahel läks tuliseks ütlemiseks! Kellega siis rohkem kätšite? Mida te räägite, ma olen väärikas poliitik!

maintext:
Marko Reikop: Kas see võitlus Keskerakonna esimehe koha pärast on päris võitlus või selline võitlus, et katsute erakonnas teise inimese positsiooni endale saavutada, et tulevikus varjust veel rohkem välja hüpata?
Yana Toom: No kuulge, rohkem vist enam hüpata ei anna. Selles mõttes, et mul on varjudega kõik okei. Erakonnas on maailmavaateline konflikt ja on vaja selgelt ära määratleda, et me ei räägi korruptsioonikahtlustustest või garantiikirjadest, vaid me räägime ideoloogiast.
Kas Edgar Savisaare aeg on nüüd läbi?
Ma usun, et ei ole. Aga Edgar kahtlemata vajab teatud pausi ja aega, et taastuda ja jõudu koguda.
Nii et see on üsna kindel, et Edgar Savisaar ei ole enam eelolevast laupäevast Keskerakonna esimees?
Seda otsustab Keskerakonna kongress ja mina küll oma erakonnakaaslaste eest ütlema ei hakka. Ma pole selgeltnägija.
Kuidas teie sisetunne ütleb - kas ta taandab ennast sealt või võitleb lõpuni välja?
Seda peate tema käest küsima.
Mis juhtnöörid teile antud on? Mida teie kavatsete teha? Kas lõpuni välja minna või Savisaare või kellegi teise kasuks oma kandidatuuri taandada?
Vaadake, ma olen piisavalt kaugele varjudest välja hüpanud, nii et keegi mulle juhtnööre ei anna. Ma arvan, et ma lähen lõpuni. Ma kujutan ette, et mu vastaskandidaat on Jüri Ratas.
Kas see on demokraatlik protsess või on teil selle kohta midagi ette heita?
Mul on väga palju ette heita, aga ma ei tahaks seda teha meedia kaudu.
Ma lugesin täna Kadri Simsoni usutlust Postimehest, kus ta ütleb: «Kõik keskerakondlased saavad aru, et Ratase juhitud erakonnas on neil võimalik edasi tegutseda ja lähtuda senistest põhimõtetes. Ei Heimar Lenk, Edgar Savisaar ega Yana Toom uue esimehena kõigile erakonna liikmetele sellist kindlustunnet ei annaks.» Mis annab talle õiguse niimoodi väita?
Ma soovitan Kadri Simsonil läbi lugeda Jüri Ratase sulest ilmunud artikli, kus ta kirjeldab kümmet samm, miks ta kandideerib esimeheks. Seal on samm number viis, mis räägib sellest, et ei tohi vastandada Eesti inimesi usu, rahvuse või mingil muul tunnusel. Kadri peaks selle läbi lugema ja siis avalikult sõna võtma.
Kas Kadri Simson vastandub...?
Hetkel ta selgelt vastandab mind või Marika Tuus-Lauli Jüri Ratasele, mis ei ole õige.
Ärge olge naiivne! Poliitikas ikka visatakse sellist kalambuuri. Te olete ise suur kalambuuriviskaja, miks te seda nüüd Kadri Simsonile ette heidate? Kas te arvate, et Marika Tuus-Laul oleks hea erakonna juht?
Ma kindlasti arvan, et Marika Tuus-Laul oleks hea Keskerakonna juht...
Päriselt arvate nii või?
Marika Tuus Laul on muuseas Keskerakonna asutajaliige.
Väga tore... Aga Heimar Lenk oleks tõsiseltvõetav Keskerakonna juht?
Kas te tõesti arvate, et mina, kes ma kandideerin Keskerakonna esimeheks, ütlen praegu kellegi kohta, et teate, see inimene ei sobi? Kas te tõesti lootsite seda vä? Siis panite küll mööda praegu.
Ei, ma ei lootnud seda, aga ma mõtlesin, et küsin selle kohta.
Nad on kindlasti väga head keskerakondlased ja neil on selged veendumused ning nad ajavad õiget asja.
Miks te nii võitlusvaimu täis olete? Teiega ei juhtu ju midagi halba, kui keegi teine saab erakonna juhiks. Teil on venelaste hääled ja olete rahva ühendaja.
Jumala õige jutt, mul on kahju, et te pole erakonna liige.
Küsimus ikkagi - miks te nii võitlusvaimu täis olete? Teid peetakse ju ikka seal Keskerakonnas edasi.
Kuulge, mida te nüüd nimetate võitlusvaimuks? Me Jüriga räägime päris rahulikult, vahel vaidleme, kuid oleme viisakuse piires. Temaga on mul palju lihtsam viisakuse piires püsida kui mõne teisega. Kõik on nagu korras.
Te kipute nagu sõimlema?
Mina? Nalja teete?
Te ütlesite, et temaga on lihtsam. Kellega siis ei ole, kellega siis rohkem kätšite?
Mida te nüüd räägite? Ma olen väärikas poliitik!
Edgar Savisaare Facebooki möllamisest on paljud poliitilise võitluse käigus katsunud halvasti öelda, et ta ei ole oma vaimsete võimete tipus. Veel öeldakse, et keegi teine kirjutab neid. Kas teie olete mõne Savisaare Facebooki postituse kirjutanud?
Ma ei kirjuta kellegi teise Facebooki postitusi, ma ei kirjuta kunagi tekstile alla, mida ma pole ise kirjutanud. Aga mulle ei meeldi teie sõnavalik, vabandust. «Facebooki möllamine» või muud asjad. No see ei ole väärikas kõnepruuk.
Ma pidasin möllamise all silmase seda, et tihti postitab.
See on normaalne, eriti, kuna Edgar Savisaar ei pääse Keskerakonna listi. Tal muud väga üle ei jää.
Millal viimati kohtusite Savisaarega?
Eile õhtul.
Mis te rääkisite?
Huvitavaid asju. Eesti poliitikast.
Rääkige meile ka mõni mittekonfidentsiaalne asi, millest te rääkisite.
Miks te Edgar Savisaart saatesse ei kutsunud?
Me kutsume iga aasta, aga ta ei tule lihtsalt. Pole mõtet aega raisata.
Siis oleks võibolla aeg peeglisse vaadata, et miks ta ei tule.


description: Neljapäeval toimus Tallinn Art Space galeriis Leonhard Lapini teose «ENSV - Eesti naine sotsiaalses võtmes» pidulik esitlus.

title: Galerii: Leonhard Lapin liputas jälle!

maintext:
ENSV näituse kuraator Rene Noni rääkis, et idee sellist projekti teha tekkis kunstnikuga vesteldes, mõtiskledes ühiskondlikust olukorrast ja Leonhard Lapini varasematest performance’itest, ülesastumistest.
Ajaloost on hästi teada faktid, et Leonhard Lapin, kes kooris end 1982. aastal alasti ja näitas oma häbematut keha Eesti rahvale, solvates kommunistlikku parteid, mõnitades ENSV valitsust ning vihastades KGB-d, oli juba enne seda suur liputaja. Oma Kadrioru keldriateljee orgial 29.12.1975 lehvitas ta joobnud seltskonnale ENSV lippu. Asi võttis aga veel hullema pöörde, kui ta 1978.aastal esitas vabariiklikule noortenäitusele maalina vaid ühe laine ENSV lipust. Kodanliku natsionalistina müüs Lapin selle teose muidugi USA-sse Norton Dodge kokku.
1998.aastal lehvitas ta hulka punalippe Paide kesklinnas toimunud tegevuskunstifestivalil, ehmatades varahommikul Eesti Vabariigi ausaid kodanikke sellega, et nõukogude võim on tulnud tagasi!
Lapini enesekesksus on piirideta: 2000.aastal esines ta juba Euroopa mitmetes linnades näitusel World Wild Flags («Maailma metsikud lipud») juba iseenda pornograafilise lipuga, mida võite nüüd näha igal suvel Karepal Sagritsa majamuuseumi lipumastis.
Nüüd, 2016. aastal kujutab Lapin selle olematu riigi (ENSV) originaallippudel sinistes lainetes ujuvat alasti naist, kes hoiab käes vasarat – midagi pole muutunud: naiste vastu suunatud vägivald, sotsiaalne ebavõrdsus, palgalõhe... - naine peab alati valvel olema. Lapin suunab alati oma tähelepanu ühiskonna valupunktidele.
Vaata pildigaleriid toimunust!


description: Jaanuaris uueks USA presidendiks saavat Donald Trumpi süüdistatakse, et ta suhtub presidendiametisse nagu tõsielusaatesse «The Apprentice», mille juhiks ta oli  ning ta nimetas ministrikandidaate «finalistideks».

title: Kriitikud: Donald Trump suhtub presidendiametisse nagu tõsielusaatesse

maintext:
The Independenti teatel oli Trump «The Apprentice» USA versiooni juht 11 aastat.
Trump edastas Twitteris: «Ministrite kabineti kokkupanemine on protsess. Olen ainus, kes teab finaliste!»
Just see lause käivitas Trumpi vastu suunatud kriitika, et ta ei suhtu presidendiametisse tõsiselt, vaid nagu tõsielusaatesse.
«Kas saad aru, et presidendiamet ja sellega kaasnev ei ole tõsielusaates võistlemine. Sa juhid USAd, saad sa sellest ikka aru?» kirjutas kriitik Will Mendelson sotsiaalmeedias.
Teine kritiseerija arvas, et Trumpi keelekasutus ei ole presidendile kohane.
Trumpi kabinetiülemaks sai Reince Priebus on USA poliitikamaastikul tuntud ning ta poliitika juhtivstrateeg Steve Bannon oli varem paremäärmusliku uudistelehekülje Breibart News juht.
USA meedia teatel mängib Trumpi kulissidetaguses tähtsat rolli ta väimees, 35-aastane Jared Kushner, keda süüdistatakse «stalinistlikes puhastustes».
Donald Trumpi meeskonnas ei ole enam julgeolekunõunikku, kunagist kongressisaadikut ja FBI agenti Mike Rogersit ning välissuhetega tegelenud lobisti Matthew Freedmani.
New York Timesi teatel tahab Kushner lahti saada isikutest, kellega Trump oma kampaania ajal rahule ei jäänud ja selle tõttu toimub puhastus.
Arvatakse, et puhastus on seotud Kushneri isa Charles Kushneriga, kelle tollane peaprokurör Chris Christie 2014. aastal maksupettuses süüdi mõistis. Kushneri eesmärgiks on vabaneda Trumpi lähikonnas neist, kes on Christie toetajad.
Trump ja Kushner on sarnased, nad mõlemad on teinud karjääri oma isa firmades ja saanud kinnisvaraäriga jõukaks.
Donald Trump annab presidendi ametivande 20. jaanuaril 2017.


description: Hispaania arheoloogide meeskond leidis Niiluse jõe läänekaldalt Luxori lähedalt sarkofaagi, milles oli umbes 3200 aasta vanune kõrgklassi kuulunud mehe muumia.

title: Pildid ja video: Egiptuses tehti järjekordne muumialeid

maintext:
Puidust sarkogaafi kaanel on kujutatud tumedate juuste ja värvitud silmadega isikut, kes maeti vaarao Thutmosis III (valitses 1479–1425 eKr) ajastu templi juurde, edastab New York Post.
Hispaania arheoloogid leidsid Luxori lähedalt sarkofaagi muumiaga / Scanpix
Arheoloogide sõnul on sarkofaagil kirjas nimi Amenref, mis võib olla selles olnud mehe nimi. See isik võis kuuluda vaarao Ramses XI (valitses 1107 - 1078 eKr) või mõne hilisema valitseja lähkonda ja olla kõrge ametnik, sellele viitavad sarkofaagi luksuslikud kaunistused ja sümbolid.
Hispaania arheoloogid leidsid Luxori lähedalt sarkofaagi muumiaga / Scanpix
Arheoloogid leidsid muumiaga sarkofaagi juba paar aastat tagasi, kuid andmed selle kohta avaldati nüüd, kuna uurimine võttis aega. Uuringu kohaselt maeti see mees millalgi 1078 – 664 eKr, mil oli Vana-Egiptuses vaheperiood, mille alguses valitses vaarao Ramses XI, hiljem aga preesterkuningad ja assüürlased.
Egiptuse antiigiministeeriumi teatel on sarkofaagis olnud muumia hästi säilinud.
Hispaania arheoloogid leidsid Luxori lähedalt sarkofaagi muumiaga / Scanpix
Vaarao Thutmosis III oli Vana-Egiptuse 18. dünastia 6. vaarao, kes valitses 1479–1425 eKr. See vaarao oli aktiivne uute alade vallutaja, kuid tegeles ka ehitamisega. Tema ajal rajati üle 50 templi ja teise hoone, mida hiljem kasutati matmispaikadena.
Paarisaja aasta jooksul on Egiptusest leitud tuhandeid muumiaid, kõige kuulsamaks leiuks peetakse seni poissvaaraot Tutanhamonit, kelle hauakambri avastas 1922. aastal inglasest egüptoloog Howard Carter.


description: «Su nägu kõlab tuttavalt» seitsmendas saates selgusid eelviimases saates parodeeritavad.

title: Loe, keda parodeeritakse kaheksandas näosaates

maintext:
Suur ülevaaade: kõik tänase näosaate etteasted pildis!
Lõpp juba paistab! Jäänud on veel ainult üks saade ja siis selgub tõde - kes astub üles suurejoonelises finaalis Saku Suurhallis! Seniks aga naudi galeriid seekordsest täiesti imelisest saatest!


description: Traditsiooniline Ida-Virumaa toidufestival «Silm suhu!» möödus edukalt.

title: Vahva ja ainulaadne! Narva silmudest sai teada kogu Eesti!

maintext:
Festival toimus kauplustevõrgu Ida-Virumaa restoranides ja kohvikutes kolmeteistkümnendast kuni kolmekümnenda oktoobrini.
Kokku osales festivalil 11 Narva, Narva-Jõesuu, Jõhvi ja Toila restorani, kus oli kahe nädala jooksul võimalik tellida erimenüü järgi silmust valmistatud festivalitoite. Ida-Virumaa elanikud ja külalised said gastronoomiafestivali raames restoranides galaõhtusöökide ajal lisaks hõrgutavatele gurmeeroogadele nautida kutsutud külaliste esinemisi, oli see siis estraaditähtede kontsert, tuntud peakokkade kulinaariashow või nende loodud silmutoitude degusteerimine. Lisaks toimusid festivali raames mitmed konkursid - parima toidufoto võistlus, festivali ametliku suveniiri otsimine, jne.
Muusikalist külakosti tõid sel aastal festivalile teleprojekti «Golos» osaleja Julia Kuusmets, Sankt-Peterburi stiilne cover-trio White Dream Orchestra, akrobaatide duett «Acro Libra», viiuldaja Sofia Bridž ning võluv Aleksandra Lodez.
Gastronoomiafestivali võimalikult maitsvaks ja samas ka harivaks muutmise eest kandis hoolt võimekate peakokkade plejaad: Vladimir Upeniek (restoran Piparmünt Pärnus; «Aasta kokk 2912» tiitli kandja), Jevgenia Jermoškina (restoran Romantic Garden Narva-Jõesuus, töötanud Tallinna restoranides Ribe, Hetk), Andrei Tšerenkov (restoran King Narvas) ja Pavel Gratševski (restoran Kuurort Narva-Jõesuus).
Sel aastal toimus festivali «Silm suhu!» korraldajate ettevõtmisel festivali raames mitu uut üritust.
Nendeks olid näiteks romantiline «pimeõhtusöök», mille käigus külastajad pidid seotud silmadega toitude koostisosad ära arvama ning tervislikku toitumist ja terveid eluviise propageeriv «kalaneljapäev». Selle ürituse erikülaliseks oli Narva spordiklubi My Fitness Narva Fama juhataja Julia Košeleva.
Jevgeni Timoštšuk, Ida-Virumaa silmupäevade projektijuht ja peakorraldaja teeb täna kokkuvõtteid möödunust: «Eelkõige tahaksin ma avaldada südamest tänu kõigile osavõtjatele, partneritele ja toetajatele. Tänu Teile elu regioonis keeb! Silmupäevade missioon on kohaliku toidubrandi reklaamimine. Ja ma olen veendunud - koos oleme me jõud! Meie festival kasvab ja areneb, sellepärast on asjast huvitatute ja kaasmõtlejate osa selles protsessis väga tähtis.»
«Narva silmudest ja sellest üritusest sai teada terve Eesti. Praeguseks on palju värskeid ideid ja mõned kokkulepped järgmiseks aastaks. Me oleme otsustanud muuta natuke festivali formaati, külalisi ootavad uued põnevad sündmused. Järgmisel aastal toimub festival «Silm suhu!» 2.-12. novembrini.»
«Osalejaks, partneriks, laadal kauplejaks võib hakata juba täna! Meie internetilehekülg www.silmupeavad.eu töötab, seal on olemas kõik vajalikud kontaktid, mille kaudu te saate korraldajameeskonnaga ühendust võtta. Ainult üheskoos saame me mõjutada Ida-Virumaa kui suurepärase infrastruktuuriga ja oma isikliku toiduprandiga turismiregiooni saatust!»


description: Facebook eemaldas foto, millel on tulekahjus kannatada saanud ja näo kaotanud rootslane Lasse Gustavson, teatades et tegemist on nende reegleid rikkuva pildiga.

title: Video: Facebook pani põlenguohvri foto pärast kriitikat tagasi

maintext:
Facebooki kasutajad asusid rootslase kaitsele kirjutades, et hoolimata kannatada saamisest ja ebatavalisest välimusest, on ka temal õigus sotsiaalmeediasse endast fotosid postitada, edastab The Local.
Tuletõrjujast Gustavson sai raskeid põletushaavu rohkem kui 30 aastat tagasi aset leidnud põlengu kustutamisel, hiljem sai temast motivatsioonikõneleja, kes on Rootsis tuntud.
Temast sai rahvusvaheline kuulsus möödunud nädalal, kui Facebook eemaldas kahel korral mehe 60. sünnipäeva foto, mille pani üles ta sõber.
Sotsiaalmeedialehekülg vabandas hiljem, et pildi eemaldamine oli viga ning probleem on nüüdseks lahendatud ja asjaosalistele on esitatud vabandus.
Gustavson sõnas Rootsi meediale, et ta kahtleb Facebooki vabanduse siiruses.
«Ma ei usu, et mingisugune programm vajab neil uuendamist ja et selle tõttu kadus pilt kahel korral. Loodan, et nad saavad sellest ka ise aru,» lausus rootslane.
Gustavsoni juhtum käivitas avaliku debati, et kas Facebook peaks muutma reegleid, mis määravad solvava, ebakohase ja mainet kahjustava sisu eemaldamist.
«Nii kohalik kui rahvusvaheline reaktsioon näitas, et Facebook peaks oma tegevuse reegleid muutma. Minu pildi tsenseerimist peeti solvavaks ja valeks. Olen tänulik neile, kes minu kaitseks välja astusid ja ebaõiglusele reageerisid,» lausus rootslane.
Enne kui Facebook esitas oma vabanduse, jõudis Gustavsoni sõber Björn Natthiko Lindeblad panna sõbra pildi kolmandat korda üles ja kutsus inimesi Facebooki reeglite vastu protestima. Kolme päevaga jagati ta üleskutset üle 30 000 korra.
Septembris langes Facebook kriitika alla selle tõttu, et tsenseeris Vietnami sõja ajal tehtud kuulsat fotot, millel on näha väikest alasti tüdrukut põgenemas napalmipommide eest.
Siis sekkus Norra peaminister Erna Solberg, kes teatas Facebookile, et nad peaksid oma reeglid üle vataama, sest see alasti vietnami tüdruk ei ole pornograafia.
Gustavsoni juhtum ei ole esimene, milles Facebook põlengus kannatada saanu foto eemaldas, kuna pidas seda ebameeldivaks.
Facebook eemaldas varem gruppi Burning Spirit postitatud fotod, millel olid samuti põlengus vigastada saanud. Selles grupis olid eelkõige põletada saanud käed.
Facebooki lehekülg.


description: Sel suvel Viljandi pärimusmuusika festivali jaoks kokku tulnud duo Maarja Nuut ja Hendrik Kaljujärv on pälvinud kiiresti sooja vastuvõtu ja neid on kutsutud esinema mitmele mainekale festivalile.

title: Maarja Nuut kogub koos Hendrik Kaljujärvega rahvusvahelist tuntust

maintext:
Sel reedel astub duo üles eklektilise programmi poolest tuntud festivalil Le Guess Who? Hollandis. Pühapäeval ootab ees kontsert kuulsas Berliini Volksbühne teatrisaalis. Järgmise aasta alguses saab Maarja Nuuti koos Hendrik Kaljujärvega näha aga esimeste eestlastena Põhja-Ameerika olulisemal maailmamuusika esitlusfestivalil globalFest.
«Sellel New Yorgi festivalil esinemine on olnud kindlasti üks minu unistusi,» sõnas Maarja, kes valiti 2014. aastal esimese eestlasena esinema maailmamuusikafestivali Womex põhiprogrammi. Selle aasta sügisel sai teise artistina Eestist Womexile esinemiskutse folkpop-kollektiiv Trad.Attack!.
Maarja Nuut ja Hendrik Kaljujärv / Silver Tõnisson
Viiuldaja ja laulja Maarja Nuut ning elektrooniliste helide meister Hendrik Kaljujärv esitavad oma kavas peamiselt palu Maarja viimaselt plaadilt «Une meeles», ent kõlavad ka mitmed uued lood. Kokku tuldi spetsiaalselt Viljandi pärimusmuusika festivali jaoks, ent üsna kohe oli selge, et koos mängida on põnev ja võiks jätkata. «Huvi väljastpoolt Eestit meie vastu tekkis veidi äkiliselt, kuid sellevõrra toredam see on,» sõnas Nuut.
Le Guess Who? festival toimub Hollandi linnas Utrechtis 10.-13. novembrini ning on järjekorranumbrilt juba kümnes. Tänavust festivali kureerivad sellised artistid nagu Wilco, Julia Holter, Savages ja Suun.


description: Briti ärimees John Mappin panustas USA vabariiklaste presidendikandidaadi Donald Trumpi võidule ja võitis 100 000 naela (116 300 eurot), kuna Trump sai piisava arvu valijameeste hääli, et saada presidendiks.

title: Ärimees teenis Trumpi võidule panustamisega 100 000 naela

maintext:
Ta tegi panuse läbi hasartmängufirma William Hill, mis nüüd kinnitas, et Mappin sai tänu õigele panusele suure võidu, edastab cnn.com.
Mappin, kellele kuulub Inglismaal Cornwallis hotell Camelot Castle, teatas meediale, et ta oli Trumpi võidus kindel. Inglase teatel uuris ta enne panuse tegemist spetsiaalse statistikaanalüüsi süsteemi abil Trumpi kampaania kui ka varasemate USA valimiste kohta käivat statistikat, mis näitas, et Trumpil on suuremad võidušansid kui Clintonil.
«Olin kohe kindel, et Trump on võitja, sest statistiliselt oli tal võit juba olemas. Ma ei ole varem hasartmänge mänginud ega rahalisi panuseid teinud. Trumpi tõttu tegin seda esmakordselt ja mul oli õnne,» selgitas mees.
Alates 2015. aasta juunist panustas Mappin Trumpi võidule 30. korral, esmalt sellele, et temast saab vabariiklaste lõplik presiendikandidaat ja siis sellele, et ta saab presidendiks.
Mappini sõnul ootavad USAd ees huvitavad ajad, sest on palju neid ameeriklasi, kellele Trump ei meeldi.
Mappin on üks tuhandetest, kes tegi panus Donald Trumpi võidule. Hasartmängu firmadele lähevad need võidud kalliks, kuna nad peavad võitjatele maksma miljoneid.
Nii USA kui teiste riikide küsitlusfirmad panid mööda, ennustades et demokraat Hillary Clinton on võidukas.


description: USA jutusaatejuhid saavad alati ainest päevapoliitikast ning loomulikult elasid nad kaasa presidendivalimistele. Teema tipnes Donald Trumpi võiduga ja reaktsioonid olid seinast seina.

title: Naer läbi pisarate: vaata, kuidas reageerisid Trumpi võidule USA kuulsad jutusaatejuhid

maintext:
Suurbritanniast pärit koomik James Corden meenutas, kuidas ta kahe aasta eest perega Ameerikasse kolis, vahendab Us Weekly.
«Poeg vaatas meile otsa ja ütles, et see on suurepärane otsus. Ta oli kõigest kolme ja poole aastane, kuid taipas instinktiivselt, et Ameerika on suurepärane koht, kus elada,» sõnas Corden. «See on võimaluste maa ja mitmekesisuse ja lootuse maa ning see ei muutu kunagi.»
«Nüüd on kõige olulisem meie väärtusi meeles pidada. Kohelge inimesi armastuse ja austusega. Mine ja emba kedagi hoolimata sellest, et vihkad nende poliitikat. Ütle neile, et sa hoolid,» soovitas Corden.
Conan O'Brien tunnistas, et see oli «väga kummaline päev» ning märkis, et «pool riigist on väga õnnelik, kuid pool riigist on ühtaegu rusutud ja maruvihane».
O'Brien meenutas vaatajatele, et Ameerika on «kibedaid, vihaseid valimisi korraldanud 200 aastat» ja rõhutas, et «Ameerikas on meil võimalik valida, kes meie riigi hävitab, ja see on privileeg».
Jimmy Kimmel rõõmustas valimismöllu lõppemise üle ja naljatas, et Trump ilmselt üllatas võidu üle, sest presidendiameti asemel mängiks ta parema meelega golfi. Kimmel näitas ka oma versiooni sellest, milline saab olema tulevik Trumpi all.
Seth Meyers ütles oma publikule, et nüüd peavad lapsevanemad oma tütardele selgitama, mis sel hommikul juhtus.
«Paljud neist, sealhulgas mina, arvasid, et Hillaryst saab meie esimene naispresident. Kuid see tähendab seda, et kusagil on praegu kellegi tütar, kes ühel päeval selle tiitli saab,» lohutas Meyers.
Meyers muutus emotsionaalseks, kui ta rääkis oma emast, kes lootis väga Hillary võitu.
Meyers tunnistas ka, et on terve valimisperioodi ajal Donald Trumpi suhtes valesti ennustanud. Seetõttu loodab ta, et ka tema viimane ennustus ei pea paika ja Trumpist saab suurepärane president.
Vaata allpool, kuidas kommenteerisid presidendivalimiste tulemusi Trevor Noah ja Stephen Colbert!


description: Seeker.com teatel näitas uuring, et sead on üsna inimeste sarnased, sest nende seas on nii optimiste kui pessimiste.

title: Sead on nagu inimesed, on optimiste, on pessimiste

maintext:
Tegemist on esimese uuringuga, milles uuriti nende koduloomade meeleolusid ja isiksust. Kui inimestel on tujudemuutus igapäevane nähtus, siis varem ei ole seda teiste loomariigi esindajate juures sügavuti uuritud.
Sigadeuuringu läbi viinud Briti Newcastle’i ülikooli neuroteaduse instituudi teadlase Lucy Asheri teatel on sigade seas häid suhtlejaid ja halbu suhtlejaid. Sead, kes on sutlemisaltid ja avatud, on suure osa ajast optimistlikud. On sigasid, kes on vähem optimistlikud, kaldudes rohkem pessimismi poole. Need sead on õnnelikud siis, kui neil on korralik ninaesine ja õlgi, millega mängida.
Teadlased lõid sigade jaoks kaks keskkonda, millest üks jäljendas tavalist sigalat ja teises oli rohkem õlgi, liikumiseks ruumi ja mugavust. Sigadel lubati uute oludega harjuda paar nädalat ning siis valiti sigade seast välja 18 isendit, kelle käitumist uuriti lähemalt.
«Treenisime sigu nii, et ruumi ühes otsas oli kauss M&M kommidega, need on sigade lemmikmaius ning teises otsas kauss kohvubadega, mis neile ei meeldinud. Sead õppisid katse-eksituse meetodil üsna kiiresti, kus on neile maitsvad M&M kommid ja kus kohvioad, mida nad vältima hakkasid,» selgitas katses osalenud Lincolni ülikooli teadlane Lisa Collins.
Tehti veel üks katse, milles kommi- ja kohvioakausside asukoht vahetati ja uuriti, et kuidas sead siis käituvad. Osa sigasid astus kausside juurde saba rõngas, pea püsti ja täis optimismi, oli seal kas siis kommid või kohvioad. Teised aga käitusid ettevaatlikumalt ja pessimistlikumalt ning kui ilmnes, et kommide asemel olid kohvioad, käitusid nad pessimistlikult.
Optimistidest sigasid ei mõjutanud, millised olid nende elamistingimused ja olid enamiku ajast heas tujus. Pessimistidest sead seevastu olid optimistlikult meelestatud vaid siis, kui olud olid neile soodsad ehk nad said olla väga mõnusas suures aedikus, kus oli rohkelt õlgi.
Uurijate sõnul peegeldasid pessimistidest seda olusid paremini ja nad olid haavatavamad. Õnnelikud ja optimistlikud sead seevastu ei lase end elu tagasilöökidest mõjutada ja jäävad peaaegu igas olukorras rõõmsameelseks.
Uurijate arvates on loomariigi esindajatel, kaasa arvatud putukatel, olemas optimistlikud ja pessimistlikud jooned, kuid neid on vähe uuritud ja selle tõttu ei teata kuigi palju loomade meeleolude kohta.
Collinsi sõnul näitasid mitmed varasemad uuringud, et loomade tuju sõltub mitmest faktorist, ka keskkonnast, milles nad elavad, samuti tuleb arvesse võtta geneetikat ja keskkonda.
Teadlased soovitavad luua koduloomadele, ka sigadele parimad elamistingimused, sest õnnelike sigade liha olevat parema maitse ja kvaliteediga.


description: 12. - 20. novembrini annab armastatud Mari Kalkun Jaapani neljas linnas kokku kuus kontserti. Tema võro- ja eestikeelne looming  saab kõlama Tokyos, Kyotos, Naras ja Kagoshimas. Tokyo kontserdil astub üles ka erikülaline Mr. Silla Islandilt, kes on Jaapanis populaarse Islandi indie-bändi Múm liige.

title: Mari Kalkun tuuritab Jaapanis

maintext:
Mari Kalkun on oma senise muusikutee jooksul Jaapanis juba ka varem tuuritanud, kuid seekord antakse kontserte ka duona ning esitletakse koos kandlemängija ja perkussionist Maija Kauhaneniga ansamblist Mari Kalkun & Runorun ühist plaadimaterjali «Tii ilo».
Album ilmus 2015. aastal maineka Soome plaadifirma Rockadillo Records ning Jaapani plaadifirma Afterhours alt, kusjuures tegu on juba kolmanda Mari Kalkuni plaadiga, mis Jaapanis ilmavalgust näinud. Tema sooloalbum «Vihmakõnõ» valiti 2011. aastal Japan Music Magazine poolt suisa top 5 albumi hulka Euroopa/Roki kategoorias. «On siiras hea meel, et nüüdseks on meid ühtlasi valitud mängima ka Põhjamaade muusika eksportsündmusele Hokuo Fest, mille raames Tokyo kontserdid aset leiavad,» lisab Kalkun.
«Tii ilo» on kättesaadav Jaapani suurimates plaadipoodides ja albumi Jaapani versioon sisaldab laulusõnade jaapanikeelseid detailideni lihvitud tõlkeid ning spetsiaalselt Jaapani turu jaoks loodud disaini.
Mari Kalkun ise sõnab tuuri kohta, et on südantsoojendav kolmandat korda Jaapanisse naasta: «Öeldakse, et jaapanlastega loodud suhted on eluaegsed ja nendega ongi tekkinud kuidagi väga eriline side. Pärast esimest külaskäiku koos Pastacaga Jaapanisse võtsid mitmed tuttavad Jaapani kunstnikud pika tee Eesti ja minu külastamiseks ette. Esteetikas ja maailmavaates võib leida palju ühist. Kontserdikohad, kus seni mänginud olen, on erakordselt hubased ja loodud ülima stiilitundega.»
Mari Kalkun on üha enam rahvusvahelist tuntust koguv artist, keda on kirjeldatud kui midagi väga unikaalset ja eksootilist.
Sellele viitavad positiivsed arvustused nii kontsertide kui ka plaadi kohta mainekate valdkonna tegijate ning meediakajastuste näol. Tuuri toimumisele panevad õla alla Kultuuriministeerium ja MTÜ Eesti Muusika Eksport / EAÜ.
Vaata Mari Kalkuni & Runoruni värsket videomaterjali Tallinn Music Weekilt!


authors:
Inna-Katrin Hein
Foto
Panther Media Scanpix

description: Austria Tiroolides asuva Ischgli mäesuusakuurortlinna linnapea Werner Kurz keelas pärast kella 20.00 mäesuusasaabate kandmise, et ennetada õnnetusi ja vähendada müra.

title: Ischgli suusakuurordis ei tohi pärast kella 20.00 mäesuusasaapaid kanda

maintext:
Neid, kes pärast nimetatud aega mäesuusasaapaid ja muud suusavarustust kandmas nähtakse, peavad maksma trahvi, mis ulatub vastavalt rikkumise raskusele 25 – 2000 euroni, edastab The Local.
Ischglis on mäesuusavarustuse, kaasa arvatud saapad, kandmine keelatud kella 20.00 õhtul kuni kella 6.00 hommikul.
Linnapea Kurzi teatel on tavaoludes paindumatute mäesuusasaabaste kandmine ohtlik, sest Ischglis on kitsad libedad tänavad ja õnnetused seega kerged tekkima.
Linnapea teatel on Ischglis varasematel aastatel ette tulnud mitmeid õnnetusi, milles valel ajal suusasaapaid kandnud on kukkunud ja murdnud luid. Samuti on suuskade õlal kandmisest põhjustatud õnnetusi, milles suusad on olnud nagu «löögirelvad».
Lisaks tekitavad plastmassist rasked mäesuusasaapad munakivisillutisel valju klobinat, mis Ischgli elanike sõnul on ebameeldiv.
Ischglit tuntakse ka suusamäe järgsetest pidustustest ja lärmaka ööelu poolest.
Ischgli suusavarustuse ja suusasaabaste kandmise keeld kehtib 20. novembrist kuni 5. maini ehk kogu suusahooaja. Keeld käib ka lumelaudade ja murdmaasuuskade kohta.
Linna esindajate teatel tuleks suusakuurortisse õhtusel ajal saabunutel viia varustus kohe majutuspaika ning alles siis minna baaridesse ja klubidesse.
Enne mäe sulgemist viimasena mäele jäänutel tuleks siis tellida takso, mis neid ja nende varustuse hotelli viib, siis ei rikuta suusavarustusega linnapeal liikumise keeldu.
Linnas kontrollivad kehtestatud reegli täitmist eraturvafirma esindajad ja vajadusel määravad nad ka trahvi.
Linnapea Kurzi sõnul ei ole niinimetatud suusasaapakeeld kellegi karistamiseks, vaid inimeste valgustamiseks ja heaolu parandamiseks.


description: Kui USA demokraatide kandidaadist Hillary Clintonist saab uus USA president, siis on see ta abikaasale, endisele USA presidendile mõnevõrra problemaatiline.

title: Kui Hillary Clintonist saab president, siis mis tiitlit hakkab kandma tema abikaasa?

maintext:
AFP teatel on USAs varem olnud ainult meessoost presidendid, nende seas ka 15. president James Buchanan, kes oli vabamüürlane ja jäi kogu eluks vallaliseks. Buchanan oli presidendi ametikohal 1857 – 1861.
Kuid Bill Clinton tekitab Hillary Clintoni võidu puhul USAs uue probleemi, kuna ta ei ole ainult esimene mees, kelle naine on president, vaid ka esimene endine president, kes läheb Valgesse Majja abikaasana.
Arkansase osariigi kunagine kuberner Bill Clinton valiti USA presidendiks 1992 ja taasvaliti 1996, ta oli president kaks ametiaega ehk kaheksa aastat.
Tava kohaselt nimetatakse ka endisi presidente presidentideks, mitte ekspresidentideks. Kuid kui Hillary Clintonist saab jaanuaris 2017 president, siis ei saa Bill Clintonit enam avalikkuses nimetatada presidendiks, sest see tekitab segadust.
USA ühe tuntuma etiketiasjatundja Lisa Grottsi sõnul saab selle olukorra lahendada naissoost kuberneride abikaasade järgi.
«USAs on kuus naiskuberneri ja nende abikaasasid kutsutakse esimesteks meesteks. USAs ei ole ametlikke reegleid ega seadust, kuidas presidendi abikaasat nimetada tuleks. Kui isik on olnud president, siis jääb ta selleks oma elu lõpuni,» selgitas Grotts.
Valge maja ajalooühingu eksperdi Allida Blacki arvates peaks Bill Clintoni presidendi tiitel alles jääma neil riiklikel ja välisriikides toimuvatel sündmustel, kus Clintonid on koos ja neid tutvustatakse seal.
«Siis öeldakse nende kohta president Clinton ja endine president Clinton. Meil oli umbes sama probleem Bushide perekonnaga, kuna seal olid isa ja siis poeg president. Kui George W. Bush ja ta isa George H.W. Bush olid samal sündmusel, siis esitleti neid kui president Bush ja endine president Bush,» selgitas Black.
USA presidendi protokolliosakond peab veel välja mõtlema, kuidas seniste esileedide ametit vajadusel ümber nimetada.
«Kui Hillary Clinton oleks abielus mehega, kes ei ole president olnud, siis oleks lihtsalt esimese mehe amet, kuid Bill Clinton on olnud president,» lisas protokolliekspert.
Kindel on see, et protokollireeglid ei luba Bill Clintonit nimetada kuberneriks ega endiseks kuberneriks.
USA esileedidel on traditsiooni kohaselt olnud oma sekretärid, nõunikud ja eelarve ning esileedid on tegelenud eelkõige pehmemate teemade, mitte poliitikaga.
Laura Bush keskendus laste ja noorte haridusele ja kitsakohtadega tegelemisele, Michelle Obama võttis käsile laste ülekaalulisuse ja tervisliku toitumise.
USAs ja ka muljal maailmas oodatakse, millise rolli võtab endale Bill Clinton, kui ta naine Hillary Clinton presidendiks saab.
Bill Clinton on mõnes varasemas intervjuus teatanud, et loobub loengute pidamisest, millega ta on pärast presidendiametit teeninud miljoneid dollareid.
Blacki sõnul ei saa Bill Clinton esimese mehena ametlikult töötada, kuid ta saab olla nõuandvas rollis.
Bill Clintoni presidendiks olemise ajal tegeles Hillary Clinton agaralt USA tervishoiusüsteemi reformimisega, kuid sellega tekkis mitmeid raskusi.
Hillary Clintoni arvates võiks ta abikaasa hakata tegelema, kui tema presidendiks saab, USA majandust jalule aitavate programmidega.
USAs on valimised homme, 8. novembril ja siis valitakse 45. presidenti.


description: New Yorgis Times Square'i väljakul USA presidendivalimisi jälginud Sten-Erik Jantson rääkis Elu24-le, et valimistulemused on ka tema jaoks hirmuäratavad.

title: USAs viibiv Sten-Erik Jantson: inimesed ei tahtnud uskuda, mida ekraanidel numbrid näitasid

maintext:
Tuntud ärimees Sten-Erik Jantson valimisi päris lõpuni kuulsal väljakul ei jälginud, aga tunnistas, et kohapeal hakkas asi kergeks paanikaks kiskuma. «Inimesed ei tahtnud uskuda, mida ekraanidel numbrid näitasid. Kuni esimeste valimistulemiste saabumiseni rahustas ajakirjandus Ameerikat, et Clinton võidab 95% tõenäosusega,» kirjeldas mees kohapeal toimunut.
Jantsoni sõnul on tegemist ilmselgelt presidendiga, kes tahab ennast suurte ja rasvaste tähtedega kirjutada Ameerika ajalukku. «See on hirmutav, sest tema väljaütlemised näiteks NATO teemadel on põhjuseks otseseks paanikaks Baltikumis. Ehitada müüre ja põletada sildu suurte kaubanduspartneritega ei tohiks olla eesmärk maailma kõige võimsama riigi presidendil,» rääkis Jantson, et see kõik on tema jaoks natukene hirmutav, sest muutused on seda alati.
Donald Trump ja tema tütar Ivanka Trump / Manuel Balce Ceneta/AP
«Clintonit valides oleks suures osas jätkunud kõik vanaviisi. Mul elab vanem poeg DC-s ja kui seda linna ja riiki juhib Donald Trump, siis ütleme, et see kõik on muret tekitav ühele isale,» lisas New Yorgis viibiv ärimees.
Jantson lisas juurde ka video, mis kajastab suurepäraselt Times Square'il toimunut.


description: Uus-Meremaa Lõunasaart tabas juba kolmas maavärin, selle magnituud oli 5,8.

title: Video: Uus-Meremaal jäid lehmad maavärina tõttu lõksu

maintext:
Uus-Meremaa meedia teatel oli möödunud nädalalõpul alanud maavärinatest teise magnituud 6,1 ja selle hüpotsenter oli kümne kilomeetri sügavusel, epitsenter aga Christchurchist umbes 70 kilomeetri kaugusel.
See maavärin leidis aset samas piirkonnas, kus toimus ka esimene maavärin, mille magnituud oli 7,5.
Uus-Meremaa võimude teatel on maavärinad ja järeltõuked kahjustanud oluliselt infrastruktuuri, kaasa arvatud maanteid ja raudteid.
Uus-Meremaal sai raudtee maavärina tõttu kannatada / Scanpix
Maavärinad on mõjutanud farmide tööd, kuna hävinud on mitmeid karjamaid ja lehmad on jäänud maavärinapiirkonnas lõksu, mille tõttu võib neid näljasurm ees oodata.
Maavärina jäljed Uus-Meremaal Lõunasaarel Conway lähedasel karjamaal / Scanpix
Lisaks ei saa paljudes kohtades lehmakasvatajad lehmi lüpsta. Need, kes saavaud lüpsta peavad piima maha valama, sest maavärina tõttu läbimatute teede tõttu ei saa piima meiereidesse transportida.
Uus-Meremaa ja maailma meedias levib helikopterilt tehtud foto, milles on lehmi näha alles jäänud maaosal, ümberringi on maa vajunud.
Uus-Meremaal jäid maavärina tõttu lehmad lõksu / Scanpix
Uus-Meremaa farmerite liidu tatel ei saa maavärinapiirkonnas piima kätte umbes 30 karjakasvatusfarmist.
Esimene maavärin tabas Uus-Meremaa Lõunasaart pühapäeva varahommikul kohaliku aja järgi, selle epitsenter oli Christchurchist 90 kilomeetri kaugusel põhjas.
Selle maavärina järgselt tekkis tsunamilaine, mis seismoloogide teatel ulatus 2,5 meetrini.
Senistel andmetel on Uus-Meremaa maavärinates hukknud kaks inimest. Kuna kardetakse järeltõukeid, siis evakueeritakse Lõunasaare idarannikult inimesi.


description: Demokraatide presidendikandidaadi Hillary Clintoni tulihingelistel pooldajatel on veel üks imeväike õlekõrs, millest kinni hoida – nimelt peavad nad lootma, et mõned valijamehed eiravad valijate soove ja valivad Donald Trumpi asemel Clintoni.

title: Hillary Clintonil on veel üks imetilluke võimalus presidendiks saada

maintext:
Clinton võitis rahvahääletuse 200 000 häälega, kuid Trump kogus vajalikud 270 valijameeste häält – kolmapäevase seisuga sai Trump 290 häält Clintoni 228 vastu, vahendab The New York Times.
Ühendriikide põhiseaduse järgi on just valijamehed need, kes 19. detsembril oma osariikide pealinnadesse kogunevad ja presidendi valivad. Tehniliselt pole aga mingit takistust, miks nad ei võiks oma südametunnistuse järgi hääletada ja keelduda toetamast kandidaati, kellega nad seotud olid. Nad võivad ka hääletamisest üldse loobuda. Selliseid valijaid nimetatakse «uskmatuteks valijameesteks».
Valijate võimalikust meelemuutusest räägitakse harva. Viimati tuli see teemaks 2000. aastal, kui George W. Bush võitis ülinapilt Al Gore'i. Valijameeste «uskmatuks» hakkamine on ka ülimalt haruldane. The New York Timesi tehtud analüüsi kohaselt on 99 protsenti valijameestest terve Ameerika ajaloo vältel hääletanud nii, nagu nad on tõotanud.
Samas on ka erandeid. Viimatine uskmatu valijamees tõstis pead 2004. aastal, kui üksik anonüümne Minnesota hääletaja valis demokraat John Kerry asemel tema asepresidendikandidaadi John Edwardsi. Tookord oli see hääl puhtalt tseremoniaalne, sest Bush oli juba kogunud 286 häält.
Valijameestel on ainult 29 osariigis keelatud rahva tahet ignoreerida ja karistused on kerged. Ajaloo jooksul pole uskmatu valijamees kunagi hääletustulemust muuta suutnud.
Arvestades aga seda, et Trumpiga polnud rahul ka paljud vabariiklased, poleks üldse imestamisväärt, kui mõned valijad uskmatuks hakkaksid. Üks Texasest pärit vabariiklaste valijamees ütles näiteks juba augustis, et talle on Trump nii vastumeelt, et ta kaalub 19. detsembril Clintoni poolt hääletamist.
Clintonil läheks aga vaja üle 20 vabariiklaste valijamehe «uskmatuks» muutumist, mis on äärmiselt ebatõenäoline.


description: Möödunud nädalal teatas aastaid ETV meelelahutustoimetust vedanud Mart Normet, et loobub ametikohast ning keskendub Eesti Laulu produtseerimisele. Uueks toimetuse juhiks saab «Terevisioonist» tuntud Urmas Vaino.

title: ETV meelelahutustoimetust asub juhtima Urmas Vaino: muudatusi pole vaja otsida

maintext:
«Kuni uue aastani olen ma kindlalt edasi padi «Terevisiooni» sohval. Mis sealt edasi saab, on asi, mille kallal tuleb teha tublilt tööd. Kõik võimalused on hetkel lahti,» kommenteeris Vaino Menule.
«Muudatusi pole vaja otsida, ühel ja teisel saatel on need juba plaanis ja kõige sellega tulebki alguses tegeleda,» teatas Vaino.
Vähemalt aasta lõpuni jätkab saatejuht ka hommikuprogrammiga.


description: Ühendkuningriigis Londonis asuva Venemaa saatkonna ees korraldati eile pikett, millega protestiti Venemaa sekkumise vastu Süüria sõtta.

title: Pildid ja video: Venemaa Londoni saatkonna ette toodi sadu kunstjalgu ja -käsi

maintext:
Venemaa teeb õhurünnakuid Süüria valitsusvägede poolt ümberpiiratud Alepposse, kus on tuhandeid tsiviilelanikke lõksus, edastab The Telegraph.
Protestijad tõid Venemaa Londoni saatkonna ette sadu mannekeenide jalgu ja käsi, millega viidati Süüria sõjas kannatada saanutele ja hukkunutele. Kaks aktivisti lasi end panna saatkonna väravate külge ketti.
Üks end ketistada lasknutest oli John Dunford, kelle sõnul tapavad venelased külmavereliselt Süüria tsiviilelanikke, olles seega sõjakurjategijad.
Venemaa saatkond teatas eile õhtul, et Briti valitsus ei suuda Vene diplomaatilisele missioonile tagada töörahu ja julgeolekut.
«Venemaa saatkonna julgeolek seati löögi alla. Politsei ei sekkunud kui saatkonnahoone juures toimus provokatsioon ja seal olnud isikud rikkusid rahu,» seisab teates.
Venemaa diplomaadid süüdistavad Briti välisministrit Boris Johnsonit sellise väljaastumise pooldamises ning et Ühendkuningriigis on lahvatanud russofoobia.
Välisminister Boris johnson kutsus britte oktoobris Briti parlamendi alamkojas esinedes üles viima Venemaa saatkonna ees läbi Süüria sõja vastu suunatud protestiaktsioone.
Süüria režiimiväed ründavad mässuliste kontrolli all olevaid Ida-Aleppo alasid, neid toetavad Venemaa õhurünnakud.
Venemaa võimud teatasid oktoobris, et õhurünnakutes tehakse humanitaarpaus, et tsiviilelanikud ja mässulistest võitlejad saaksid linnast lahkuda. Moskva teatas sel teispäeval, et nad jätkavad õhurünnakuid, kui Süüria mässulised jätkavad režiimivägedele vastupanu avaldamist.
Humanitaarorganisatsioonide teatel oli septembris humanitaarpaus, kuid selle järgselt on hukkunud üle 800 tsiviilelaniku.


description: Kõrgõzstanis elav USA kodanik lavastas oma surma ja korraldas enda matused eemärgil saada rahalist kasu.

title: Mees lavastas kasuahnuse pärast oma surma


description:
Reedel, 11.november sai PÖFF suurejoonelise avapaugu Nodea kontserdisaalis. Sellele järgnes pisut tagasihoidlikum järelpidu NO99s.

Kiika pilte!

title: Galerii: PÖFFi avamise järelpidu

maintext:
Tallinnas algab Perverssete ja Erootiliste Filmide Festival!
PÖFF käib ja see on ilus. Kuid PÖFF-i varjus on oma elutegevuse käima saanud üks märksa hämaramatele tungidele keskenduv filmifestival, nimelt PEFF ehk Perrverse and Erotic Film Festival ehk Perverssete ja Erootiliste Filmide Festival.


description: USA uueks presidendiks saab vabariiklane Donald Trump, kes edestas valijameeste häältega kindlalt oma rivaali, demokraat Hillary Clintonit.

title: Video: Barron Trump tundis isa võidu üle vaid tüdimust?

maintext:
Äärmuslike seisukohtadega Trumpi võit on tekitanud maailmas vastakaid arvamusi, kuid enamik on jäänud tema suhtes äraootavale seisukohale, edastab news.com.au.
Kogu Trumpide klann oli kampaania ajal Donald Trumpi toetamas, kaasa arvatud ta naine Melania Trump ja kõige noorem laps, kümneaastane poeg Barron Trump.
USA ajakirjanikel ja välismeedial ei jäänud märkamata, et Trumpi poeg Barron oli tüdinud ja väsinud, kui ta isa võidukõne pidas.
Poiss haigutas sel ajal sageli ja tundus, nagu hakkaksid ta silmad kinni vajuma.
Twitteris kirjutati, et koos oma isaga võitu tähistada oli Barroni jaoks viimane koht, kus ta oleks tahtnud olla.
Oletati, et laps oli 24 tundi järjest üleval olnud ja see oli kümneaastase jaoks kurnav.
Lisaks Barronile on Trumpil veel neli last, kes on täiskasvanud.


description: Ufoküttide ja vandenõuteoreetikute teatel katkestas USA kosmoseagentuur NASA juba mitmendat korda Rahvusvahelise Kosmosejaama (ISS) otseülekande, kuna jaama juures oli näha lendamas kummalist objekti.

title: Video: ufoküttide teatel katkestas NASA jälle ufo tõttu ISSi otseülekande

maintext:
Teoreetikute arvates üritavad nii kosmoseagentuurid kui riikide valitsused varjata, et meie planeedi lähedal lendavad pidevalt kosmiliste intelligentsete olendile alused, edastab Daily Mail.
ISSi hljutisel videol on näha ISSi juures tumeda kosmose taustal liikumas heledat objekti.
NASA olevat siis katkestanud otseülekande ja teatanud, et tekkisid tehnilised tõrked ning vaatajatel paluti kannatlikud olla.
Suur osa otseülekande vaatajatest märkas küll väikest objekti, kuid ei arvanud, et see võib olla mõne maavälise jõu rakett või lendav alus. Ufokütid on teisel arvamusel.
«Kui ufo ilmus ISSi otseedastusse, katkes ülekanne. Nimetatud objekti oli näha vaid sekundeid,» teatas Youtube’i lindistust vaadanud isik.
ISSi otseülekanne muutus siniseks ja juurde ilmus tekst: «Olge ootel. ISSi kõrgeresolutsioonilise Maa vaatluse ajal toimub kaameravahetus või tegemist on ISSi signaali ajutise katkemisega».
Varasemal ajal on mitmel korral ISSi otseülekanne katkenud siis, kui kosmosejaama juures on nähtud kummalist objekti.
Ufoküttide teatel oli septembris ISSi pagasikapsli juures näha kahte ebatavalist lendavat objekti, siis samuti katkestati otseülekanne.
Seni ole teada, mis need objektid on ja miks nad ilmuvad ISSi lähedale, kuid välja on pakutud mitu teooriat.
NASA teatel ei ole «ufosid» olemas, vaid need võivad olla ISSi akende peegeldused, mingid lahti tulnud osad või Maalt peelgelduv valgus. Või siis on ülekande tegemisel mingi tehniline viga, mis näitab olematut.